PRU15: Ini 17 Perkara Penting Anda MESTI Tahu Sebelum, Semasa & Selepas Mengundi!

Musim mengundi 2022 telah tiba dan seluruh rakyat Malaysia akan membuang undi masing-masing pada 19 November 2022. Memandangkan pilihan raya umum ini hanya datang setiap 5 tahun sekali, adakah anda tahu apakah yang perlu dibuat sebelum, semasa dan selepas mengundi? Ini kami kongsikan beberapa perkara yang perlu anda berikan perhatian pada hari mengundi.

Untuk mendapatkan lebih banyak info berkenaan Kesihatan, anda boleh klik
di sini
.

Sebelum mengundi 2022

Ada beberapa perkara yang perlu anda ambil tahu sebelum hari pengundian, khususnya bagi mereka yang perlu pulang ke kampung untuk mengundi.

Antara perkara penting tersebut adalah:

Bagi mereka yang hendak balik ke kampung, rancang perjalanan anda sebaiknya. Memandangkan kebanyakan kerajaan Negeri mengumumkan cuti khas pada hari Jumaat, 18 November 2022, anda mempunyai lebih masa untuk pulang ke kampung. Jika laluan
ke kampung
 anda dijangkakan sesak pada waktu pagi, memandulah pada waktu malam atau sebelum subuh.

Bagi mereka yang mempunyai penyakit kronik seperti
diabetes
, tekanan
darah tinggi
 atau penyakit jantung, pastikan anda membawa bersama peralatan perubatan dan ubat-ubatan anda.

Maklumkan kepada pihak polis berhampiran kediaman mengenai ketiadaan anda sepanjang berada di kampung untuk mengundi 2022. Daftar dan berikan maklumat lengkap melalui aplikasi
Volunteer Smartphone Patrol
 atau VSP agar pihak polis boleh membuat rondaan berkala untuk mengawasi kediaman anda sepanjang berada
di kampung
.

Semasa hari mengundi

Hari mengundi merupakan hari yang paling ditunggu-tunggu oleh setiap individu. Namun hari inilah yang paling banyak anda perlu berikan perhatian.

 Sila semak perkara di bawah ini:

Sebelum hadir ke pusat mengundi, sila
semak daftar mengundi
 anda melalui portal ‘MySPR Semak’. Ia juga boleh dimuat turun menerusi telefon pintar. Tekan ‘Semakan Daftar Pemilih’ dan masukkan nombor kad pengenalan anda. Setelah itu, semak maklumat peribadi anda seperti nama dan nombor kad pengenalan. Anda juga boleh mengetahui maklumat lain seperti pusat mengundi, saluran, cadangan masa mengundi dan juga bilangan. Ini penting terutamanya jika anda pernah memohon
tukar tempat mengundi
.

Selain itu, anda juga boleh mengetahui nombor bilangan anda dalam
aplikasi
 tersebut. Anda tidak perlu lagi beratur di barung atau khemah SPR sebelum memasuki bilik mengundi untuk mendapatkan nombor bilangan. Catat nombor bilangan tersebut sebelum hadir ke pusat mengundi 2022.

Elakkan memakai pakaian yang mempunyai logo mana-mana parti yang bertanding kerana pusat pengundian adalah zon bebas selain tempoh berkempen yang sudah tamat. Anda tidak dibenarkan memasuki pusat pengundian jika memakai pakaian dengan nama calon atau logo parti.

Sebaiknya, pakai
pelitup hidung
 kerana kawasan pengundian akan dipenuhi ramai orang. Bagi
penghidap diabetes
, bawa bersama
snek manis
 atau air kotak sebagai persediaan.

Beratur di pusat pengundian mengikut saluran anda.

Berikan kad pengenalan serta kertas yang tertera nombor saluran dan bilangan anda kepada petugas SPR yang pertama.

Tunggu nama anda disebut dan setelah itu, bergerak ke petugas SPR yang kedua untuk mencalit dakwat kekal pada jari anda. Petugas SPR tersebut akan memeriksa jari anda dahulu bagi memastikan tiada sebarang calitan dakwat kekal pernah dilakukan.

Setelah proses calitan jari, bergerak ke petugas SPR ketiga untuk mendapatkan kertas undi. Bagi musim mengundi 2022 di Negeri Pahang, Perak dan Perlis, anda akan mendapat dua jenis kertas undi iaitu untuk peringkat Dewan Undangan Negeri (DUN) dan juga Dewan Rakyat (Parlimen). Bagi negeri-negeri lain pula, anda akan mendapat satu kertas undi sahaja iaitu untuk pengundian calon Dewan Rakyat.

Pergi ke petak mengundi dan buat undian anda. Buat tanda ‘X’ pada kotak nama calon atau parti yang anda mahu undi. Anda hanya dibenarkan untuk memilih satu calon sahaja bagi satu kertas undi.

Lipat semula kertas undi dan masukkan ke dalam peti undi mengikut peringkat undian (DUN atau Parlimen).

Terus keluar daripada bilik mengundi mengikut laluan yang telah ditetapkan.

Selepas mengundi 2022

Gunakan
hand sanitizer
 sejurus anda selesai mengundi. Ingat,
COVID-19
 masih ada di luar sana.

Bagi mereka yang menghidap diabetes, semak paras gula darah anda untuk mengelakkan kejadian hipoglisemia atau
gula darah rendah
. Jika alami gejala
hipoglisemia
, segera makan snek dan minum air kotak yang dibawa.

Biarkan dakwat kekal pada jari anda sehinggalah waktu mengundi tamat. Kemudian, barulah disarankan untuk dicuci.


Teringin Nak Pakai Cawan Menstruasi? Jom, Kami Ajar Cara Pakai Menstrual Cup Dari A-Z!

Cawan menstruasi merupakan satu alternatif yang popular untuk menggantikan penggunaan tuala wanita. Ia mudah dipakai, mesra alam dan dapat menjimatkan wang dalam jangka masa panjang. Namun, bagi wanita yang baru bermula, pasti anda tertanya-tanya mengenai cara pakai
menstrual cup
 yang betul.

Sebenarnya, cara guna
menstrual cup
 tidaklah susah. Selepas beberapa kali pemakaian, kami pasti anda akan rasa lebih selesa untuk menggunakannya.

Dalam artikel kali ini, kami akan terangkan lebih lanjut mengenai cara pakai
menstrual cup
. Moga dapat membantu!

Untuk mendapatkan lebih banyak info tentang Kesihatan Wanita, sila dapatkannya
di sini.

Cara pakai
menstrual cup
 dari A ke Z

Pasti ramai wanita di luar sana yang rasa gerun atau ‘seram’ untuk memakai cawan menstruasi.

Tetapi, jangan takut, pemakaian
menstrual cup
 selamat dan tidak akan menyebabkan apa-apa
kecederaan pada Miss V.

Sekiranya dipakai dengan betul, ia
tidak akan menyebabkan ketidakselesaan
. Anda juga boleh pakai selama 12 jam setiap hari. Sambil tidur pun boleh tau!

Di bawah, kami senaraikan
cara pemakaian
menstrual cup
 yang betul:

1. Pertama sekali, bersihkan cawan menstruasi

Jika anda baharu sahaja beli cawan menstruasi, pastikan ia dibersihkan dan disteril terlebih dahulu. Tetapi, bagaimana nak sterilkannya?

Mudah sahaja. Mula-mula, didihkan air dalam periuk. Kemudian, masukkan cawan menstruasi ke dalam periuk tersebut. Rebus mengikut arahan pada pek pembungkus.

Setiap jenama
menstrual cup
 mungkin perlu disteril mengikut masa yang berbeza. Selepas itu, biarkan ia sejuk dan kering.

Sebelum memakai cawan menstruasi, basuh tangan dengan air sabun.
Potong kuku
 jika panjang. Kuku yang panjang mungkin akan menyukarkan pemakaian.

Tip:
 Anda perlu steril cawan menstruasi
pada awal
 dan akhir haid. Selalunya, cawan menstruasi dapat dibeli sekali dengan beg atau
pouch
 kecil untuk penyimpanan.

2. Lipat cawan tersebut

Ada beberapa cara untuk melipat cawan menstruasi. Antaranya:

Lipatan C:
 Lipat cawan menstruasi kepada 2 bahagian supaya ia membentuk huruf C atau U

Lipatan Tulip:
 Tolak hujung cawan ke bahagian dalam. Cawan menstruasi akan mempunyai hujung yang tajam dan tirus seakan-akan bunga tulip

3. Masukkan cawan menstruasi dalam Miss V

Cari tempat yang selesa. Cuba duduk di atas tandas, mencangkung atau berdiri. Anda boleh cuba apa-apa posisi asalkan ia selesa.

Pegang
menstrual cup
 yang telah dilipat dengan sebelah tangan. Sebelah lagi digunakan untuk
memegang bukaan vagina.

Perlahan-lahan, masukkan cawan menstruasi ke dalam faraj.

Baca juga:

Selain Pad, Wanita Boleh Guna Menstrual Cup Semasa Haid, Lebih Jimat & Tahan Lama

Masih Dara, Tapi Tetap Alami Kentut Vagina, Normal Atau Tanda Penyakit?

Darah Haid Banyak Dan Berketul? Ini Sebab Anda Ambil 5 Makanan Ini Masa Period

4. Buka cawan menstruasi

Selepas dimasukkan ke dalam vagina, biar cawan menstruasi terbuka dengan sendirinya. Tolak cawan sehingga hujungnya tidak lagi boleh dilihat.

Tetapi, jangan tolak terlalu jauh sehingga anda tidak boleh pegang batang cawan menstruasi pula ya!

Tip:
 Untuk pastikan cawan menstruasi terbuka dengan betul, anda boleh
masukkan jari ke dalam vagina
 dan rasa sekelilingnya. Sepatutnya, anda dapat rasa permukaan bulat yang licin tanpa sebarang lekuk.

5. Pusing-pusingkannya

Selepas cawan menstruasi telah masuk ke dalam bukaan vagina, anda boleh putarkannya untuk pastikan ia terbuka.

Pegang cawan menstruasi pada kawasan hujung (bukan batangnya) dan pusingkannya sedikit.

6. Periksa sama ada cara pakai
menstrual cup
 betul atau tidak

Untuk periksa sama ada cawan menstruasi terletak elok, cuba tarik sedikit pada kawasan batangnya.

Anda boleh rasa sedikit sedutan yang menandakan cawan menstruasi telah terbuka dengan sempurna.

7. Pakai

Setelah semua langkah di atas selesai, anda boleh pakai cawan menstruasi dan teruskan aktiviti harian seperti biasa.

Jika anda baharu sahaja memakai
menstrual cup
, cuba pakai
panty liner
 untuk elakkan sebarang kebocoran.

Jangan takut untuk mencuba. Lagipun,
practice makes perfect
!

Cara pakai
menstrual cup
 untuk pemula

Ada masalah untuk memakai
menstrual cup
? Ini beberapa tip atau cara guna
menstrual cup
 yang mungkin berguna untuk pemula:

Kenali badan anda.
 Jika anda baru pertama kali menggunakan cawan menstruasi, anda boleh gunakan cermin kecil untuk melihat bukaan vagina masing-masing.

Gunakan pelincir.
 Sebelum memasukkan cawan menstruasi ke dalam faraj, anda boleh
gunakan pelincir
 untuk memastikan pemakaian lebih selesa.

Pastikan cawan menstruasi dipakai dengan betul.
 Jika tidak dipakai dengan betul, ia mungkin akan
menyebabkan kebocoran
. Baca panduan mengenai cara pakai menstrual cup yang kami sediakan di atas.


Buat Ibu Bapa, Tolong Ajar 7 Adab PENTING Ini Pada Si Kecil! Bentuk Sikap Mereka Dari Sekarang

‘Bagaimana acuan, begitulah kuihnya’. Peribahasa ini memberi maksud perangai atau sifat seorang anak yang persis dengan ibu bapanya. Cuba anda bayangkan, jika adab anak anda sangat baik di hadapan individu lain. Sudah pasti anda yang dapat pujian, bukan?

Pun begitu, bagaimana pula jika anak anda adalah seorang yang nakal dan tidak mempunyai adab yang sopan? Individu lain pasti akan melabel anda sebagai ibu bapa yang gagal.

Jadi, sesuatu perlu dilakukan untuk mengajar anak anda agar membesar menjadi seorang individu yang beradab, bersopan dan berguna dewasa kelak.

Adab seorang anak yang ibu bapa wajib ajar!

Buat ibu bapa, sila tanamkan dan terapkan adab dengan ibu bapa dan individu lain ini dalam diri anak anda supaya dia membesar menjadi seorang yang beradab dan disenangi oleh individu di sekeliling mereka.

#1. Adab meminta tolong dan berterima kasih

Ini adalah asas kepada jati diri seorang kanak-kanak yang beradab
.

Ibu bapa perlu pastikan mereka sentiasa menggunakan perkataan ‘tolong’ apabila meminta sesuatu dan ‘terima kasih’ apabila menerima sesuatu daripada anda.

Tegaskan juga kepada mereka bahawa ini tidak termaktub antara dia dengan ibu bapa sahaja malahan juga kepada
individu lain seperti  adik-beradik
,
saudara-mara,rakan-rakan, guru ataupun pembantu rumah.

#2. Adab untuk tidak menyampuk

Pasti anda pernah melihat
ibu bapa memarahi anak
 mereka kerana menyampuk ketika mereka sedang bercakap dengan individu lain bukan?

Ini kerana perbuatan menyampuk adalah biadab terutamanya dalam kalangan masyarakat kita.

Jadi, ajar anak anda awal-awal lagi untuk tidak menyampuk ketika anda atau sesiapapun sedang bercakap walaupun ia ada kaitan dengan mereka.

Jika terjadi, jangan marah mereka tetapi nasihatilah mereka dengan cara baik.

#3. Adab untuk tidak mengkritik dan mengejek individu lain

Siapa sahaja yang suka akan kritikan dan ejekan bukan? Jadi, anda perlu sentiasa ajar anak anda untuk tidak
mengkritik atau mengejek individu lain terutamanya perkara yang melibatkan fizikal semula jadi mereka
.

Tambahan itu, kita tinggal di bumi Malaysia yang hidup berbilang kaum. Jadi, sebarang kutukan berbaur rasis seperti warna kulit atau saiz mata perlu dilarang sama sekali.

Sebaliknya, ajar mereka untuk gemar memuji dan menghargai individu lain.

#4. Adab untuk berkongsi dengan anak lain

Sharing is caring
. Sikap suka berkongsi adalah sesuatu yang sangat mulia. Bayangkan apabila anda melihat anak anda sanggup berkongsi permainan mereka bersama kanak-kanak yang kurang mampu.

Pasti ia akan membuat anda berasa syahdu bukan?

Seiring mereka membesar, sentiasa ajar anak anda untuk berkongsi apa yang mereka ada sama ada dalam bentuk wang ringgit, harta, idea atau tenaga bersama individu lain yang kurang bernasib baik.

#5. Adab ketika bercakap di telefon

Ketika menjawab panggilan telefon, kita perlu sentiasa beradap. Mulakan dengan sapaan seperti ‘helo’ atau ‘hi’ dengan nada yang baik dan kenalkan diri anda.

Jika sedang menelefon seseorang pula, kita tidak patut bertanya siapakah individu itu.

Paling penting, gunakan kata-kata yang sopan sahaja. Ini perlu diajar kepada anak anda daripada kecil lagi agar dia terbiasa dan terus melakukannya sehingga dewasa kelak.

#6. Adab ketika bermain di luar

Anda sebagai perlu menetapkan peraturan buat anak anda ketika bermain di luar agar
mereka tidak bermain sehingga tidak ingat dunia
.

Sebagai contoh, ajar mereka untuk membasuh kaki sebelum masuk ke rumah dan mandi setiap kali selepas bermain.

Selain itu, tetapkan waktu mereka boleh keluar bermain dengan pengawasan anda. Ini bukan sahaja akan mengajar anak anda untuk beradap, ia juga akan membentuk mereka agar berdisiplin dewasa kelak.

#7. Adab di meja makan

Bukan sahaja dari aspek perbuatan,
seorang kanak-kanak juga perlu beradab ketika berada di meja makan
.

Tanpa mengira siapa ada di meja makan atau jenis keraian yang sedang diraikan, anda perlu ajar mereka untuk sentiasa bersopan di meja makan.

Antara yang perlu diutamakan adalah untuk tidak bercakap semasa mulut penuh dengan makanan dan makan apabila semua sudah ada di meja makan terlebih dahulu.

Paling penting, ajar mereka untuk bercakap benda-benda baik sahaja ketika sedang makan.

Ajarkan adab seorang anak ini sejak kecil lagi!

Kesimpulannya, terdapat banyak lagi adab dengan ibu bapa serta individu lain yang anda perlu ajar kepada anak anda untuk memastikan mereka berjaya menjadi modal insan yang beradab, bersopan dan berguna kelak.

Apa yang paling penting, kekalkan semua sifat positif dan buangkan segala sikap negatif dalam diri mereka!

Selain itu, anda perlu jadi ibu bapa yang hebat kerana
ibu bapa sebenarnya adalah
role model
 yang diidolakan oleh setiap anak.


Simpan Telefon Pintar Dalam Poket Pun Boleh Jejaskan Sperma? Lelaki Sila Berwaspada!

Buat semua makhluk yang bernama lelaki, sperma berkualiti dan berkuantiti adalah perkara yang sangat penting.

Tanpanya, maka hasrat untuk mereka memanjangkan zuriat keturunan mungkin akan terbantut dan terjejas teruk.

Namun demikian, inilah masalahnya kerana semakin
ramai lelaki kini yang mengalami masalah sperma
 ekoran gaya hidup yang tidak sihat.

Antara perkara yang dikatakan boleh mendatangkan masalah sperma kaum lelaki adalah telefon pintar! Kenapa?

Ketidaksuburan akibat masalah sperma kaum lelaki

Setiap kali berbicara tentang hal ketidaksuburan, sudah pasti golongan wanita yang akan selalu dipersalahkan.

Salah, ia bukanlah 100% salah mereka kerana anda sebagai lelaki juga memainkan peranan yang sangat penting.

Jika tiada sperma berkualiti dan berkuantiti daripada kaum Adam, maka
mana mungkin pasangan anda mampu untuk hamil
 kandungan yang sihat dan kuat.

Untuk pengetahuan anda,
 terdapat banyak masalah sperma yang dihadapi lelaki zaman sekarang
 termasuklah:

Oligozoospermia

Masalah kuantiti sperma dalam air mani yang sangat rendah lantas mengurangkan kemungkinan membuat pasangan mengandung.

Asthenozoospermia

Masalah mobiliti sperma yang akan menyebabkan hanya sekitar 50% daripada sperma mampu bergerak secara aktif.

Teratozoospermia

Masalah morfologi sperma yang akan menyebabkan rupa dan bentuk sperma mengalami kecacatan yang abnormal.

Oligoasthenoteratozoospermia

Gabungan masalah kuantiti dan 2 lagi aspek kualiti sperma iaitu mobiliti dan morfologi sperma yang tidak normal.

Azoospermia

Ia adalah masalah sperma yang paling teruk dialami oleh lelaki
 ekoran tiada langsung terdapat sperma di dalam air mani yang dihasilkan.

Persoalannya, apakah antara perkara yang mungkin menyebabkan masalah-masalah ini berlaku kepada lelaki?

Perkara yang menjejaskan kesuburan lelaki

Menurut Pertubuhan Kesihatan Sedunia (WHO), kriteria terkini untuk kiraan kandungan sperma dalam air mani lelaki adalah sekitar 15 juta per mililiter.

Pun begitu, angka ini dikatakan telah menurun secara mendadak daripada kiraan kandungan sebelumnya pada dekad yang lalu iaitu sekitar 20 juta per mililiter.

Mengapa?
 Ia dikaitkan dengan gaya hidup kaum Adam masa kini
!

Selain daripada faktor genetik, sebenarnya terdapat beberapa perkara lain yang turut boleh menjadi punca yang menyebabkan masalah sperma kaum lelaki antaranya:

#1. Aktiviti berbasikal tidak bagus untuk sperma?

Menurut Dr Chong Kian Tai yang merupakan Pakar Urologi dari PanAsia Surgery, aktiviti berbasikal mungkin boleh menjatuhkan kiraan kandungan sperma lelaki.

Bukan itu sahaja, apa yang turut membimbangkan adalah ia dikatakan akan menjadi punca kepada masalah ereksi zakar ekoran tekanan pada saraf Alcock zakar.

Jadi, beliau mencadangkan agar kalian yang mempunyai hobi ini untuk
 menggunakan pelindung kemaluan (scrotal guard) ketika berbasikal
.

#2. Seluar dalam yang terlalu ketat

Menurut kata dua orang pakar iaitu Dr Danny Tan dan Dr Janice Tung, seluar dalam yang terlalu ketat mungkin boleh menjejaskan kualiti dan kuantiti sperma.

Ini kerana ia mungkin akan mengakibatkan testis mengalami suhu yang agak panas selain menolak buah zakar itu terlalu ke atas sekali gus merosakkan DNA sperma.

Menurut mereka lagi,
pemakaian seluar dalam yang lebih longgar
 seperti
boxer
adalah alternatif yang terbaik untuk mengelakkan perkara ini terus berlanjutan.

#3. Tabiat meminum alkohol & menghisap rokok

Tidak perlu dijelaskan lagi, tabiat meminum alkohol dan menghisap rokok sememangnya tidak bagus untuk kesihatan secara umum termasuklah pada sperma!

Menurut kajian yang pernah dijalankan oleh laman sesawang kesihatan global Healthline, tabiat buruk ini boleh menurunkan kadar hormon testosteron lelaki.

Ia bukan sahaja akan menjejaskan sperma dalam air mani malahan juga menyebabkan masalah ereksi, ejakulasi serta kesihatan alat sulit lelaki secara total.

#4. Penggunaan telefon pintar!

Berbalik semula kepada tajuk utama artikel ini tentang kaitan di antara masalah sperma lelaki dengan telefon pintar.

Buat anda yang masih keliru dengan penyataan ini, ketahuilah bahawa sebenarnya bukan penggunaan telefon pintar itu yang menjadi masalah tetapi penyimpanannya.

Ini kerana ramai individu yang gemar menyimpan gadjet mereka itu di dalam poket seluar yang kita semua tahu berada sangat dekat dengan alat sulit.

Kajian pada tahun 2014 menyatakan bahawa
radiasi daripada telefon pintar
 terbabit akan merosakkan DNA sperma lelaki lantas mengurangkan kualiti dan kuantitinya.

Konklusinya, kaum Adam wajarlah mengelakkan 4 perkara ini dalam usaha menjamin kesihatan sperma okay!


Tinggalkan 4 Tabiat Berikut Untuk Kehidupan yang Lebih Sihat

Kehidupan yang sihat bermula daripada tabiat yang baik. Ayuh mulakan hari ini. Bagaimana ingin bermula? Cuba buang tabiat buruk berikut.

1. Merokok

Tiada orang boleh menafikan kesan buruk daripada merokok. Jika ingin disenaraikan penyakit yang disebabkan oleh tabiat ini, antaranya ialah:

Kanser paru-paru.

Penyakit Pulmonari Obstruktif Kronik (COPD).

Ulser perut.

Dapatkan bantuan dan sokongan dari keluarga, rakan, dan staf kesihatan. Terdapat banyak cara yang boleh membantu anda berhenti asalkan ada komitmen dan keinginan yang kuat. Walaupun sudah banyak kali mencuba, jangan pernah putus asa!

2. Alkohol

Minuman alkohol sudah terbukti menunjukkan kesan yang buruk mengatasi manfaat yang mungkin ada. Menurut Pertubuhan Kesihatan Sedunia (WHO), pengambilan alkohol membunuh lebih 3 juta orang setiap tahun oleh pelbagai sebab seperti kemalangan jalan raya, gangguan saluran pemakanan, penyakit jantung, penyakit hati dan gangguan mental.

Malah, ada
kajian
 mengatakan bahawa tiada kadar yang selamat bagi pengambilan alkohol. WHO juga menyeru agar semua negara mengambil langkah efektif dalam mengurangkan pengambilan alkohol. Di peringkat individu, kita juga harus mengorak langkah sama untuk meninggalkan tabiat ini.

3. Makan terlalu kenyang

Saiz perut setiap orang mungkin berbeza. Selain melakukan kiraan bilangan keperluan kalori harian anda secara objektif, petanda mudah untuk anda berhenti makan ialah apabila mula rasa kenyang. Jangan tunggu sehingga tiada lagi ruang di dalam perut anda untuk berhenti.

Makan terlalu kenyang membuatkan perut terpaksa bekerja lebih dan ia mendedahkan kepada ketidakhadaman, seterusnya keadaan seperti gastrik dan pedih ulu hati. Lebihan kalori itu pula akan disimpan dalam bentuk lemak.

4. Rehat terlalu lama

Anda perlu bergerak untuk terus sihat lebih-lebih lagi dalam dunia hari ini yang tidak memerlukan anda bergerak dengan banyak. Makan, teksi, dan membeli-belah semuanya boleh dilakukan menggunakan hujung jari.

Ambil sedikit masa untuk mengeluarkan peluh 2 hingga 3 kali seminggu. Aktiviti fizikal mengurangkan risiko penyakit kronik seperti jantung, kencing manis, dan strok. Mulakan sedikit demi sedikit.

Jom hidup dengan sihat!


Bakteria yang Menyebabkan Keracunan Makanan Pada Bulan Ramadan

Keracunan makanan boleh berlaku kepada individu yang mengambil makanan atau minuman yang dicemari bakteria. Tetapi apakah bakteria penyebab keracunan makanan ya? Dalam artikel ini ada jawapannya.

Untuk mendapatkan lebih banyak info tentang Pemakanan Sihat, sila dapatkannya
di sini.

Apa itu keracunan makanan?

“Syurga makanan” itulah gambaran yang sesuai untuk menggambarkan kemewahan dan kepelbagaian juadah
sepanjang Ramadan
.

Bulan istimewa ini bukan sahaja dinantikan oleh umat Islam, bahkan pelbagai kaum di Malaysia.

Malangnya, kepenatan seharian menahan lapar dan dahaga mungkin berakhir dengan situasi yang sangat menjengkelkan apabila anda mengalami
keracunan makanan
.

Keracunan makanan ialah apa jua penyakit yang disebabkan oleh pengambilan makanan atau minuman yang tercemar.

Simptom keracunan makanan

Kebanyakan daripada kita tidak menyedari simptom ini kerana beranggapan ia perkara biasa dan proses tindak balas semula jadi badan terhadap makanan yang diterima selepas seharian
perut kosong
.

Kebiasaannya keracunan ini boleh berlaku dalam tempoh 48 jam selepas makan atau minum makanan yang tercemar.

Antara simptom keracunan yang sering berlaku adalah:

r
asa loya,

sakit perut/
cirit-birit
,

m
untah-muntah,

b
erpeluh/demam,

sakit kepala
,

e
kzema.

Jenis bakteria penyebab keracunan makanan

Jenis bakteria yang menjadi
punca keracunan makanan
 seperti:

i. Salmonella

Bakteria jenis ini berpunca daripada manusia, haiwan perosak seperti tikus, lipas dan lalat, serta
haiwan peliharaan
 dan haiwan liar.

Biasanya berlaku terhadap produk berasaskan ayam, telur dan tenusu.

i
i. Staphylococcal / Staphylococcus aureus

Ia adalah sejenis bakteria yang sukar dihapuskan walaupun pada suhu tinggi.

Keracunan jenis ini sering berlaku kerana puncanya membabitkan manusia sendiri iaitu melalui hidung dan cairan hidung, telinga, kulit, rambut dan luka.

Baca juga:

Bakteria penyebab keracunan makanan
 #iii. E-coli

Bakteria ini mengeluarkan sejenis toksin yang tahan dengan suhu panas. Ia boleh merebak apabila makanan tidak dimasak dengan sempurna dan air yang tidak bersih.

Antara makanan yang sering dikaitkan dengan bakteria ini adalah makanan berasaskan daging,
keju,
 minuman tercemar dan makanan segera.

iv. Bacillus Cereus

Ia disebabkan oleh penyediaan makanan dan air yang tidak bersih. Bakteria ini berpunca daripasa alam sekitar, debu dan tanah serta rempah-ratus.

Kaedah pengendalian dan hidangan makanan boleh menyebabkan ia merebak.

v. Campylobacter

Bakteria yang berpunca daripada usus haiwan dan air yang tercemar. Ia boleh merebak apabila makanan tidak dimasak dengan sempurna,
air tercemar
 dan susu yang tidak dipasturkan dengan betul.

Antara makanan yang mempunyai bakteria ini adalah susu mentah, daging ayam, hati dan air tercemar.

vi. Vibrio Parahaemolyticus,
antara bakteria penyebab keracunan makanan

Makanan laut yang mentah atau tidak cukup masak dikaitkan dengan bakteria ini.

Selain itu, keracunan makanan juga boleh berpunca daripada virus seperti Hepatitis A dan sayur-sayuran yang dicemari dengan
racun serangga.

Bagaimana untuk mengelakkan keracunan makanan?

Cara-cara mengelakkan keracunan makanan:

Sentiasa menjaga
kebersihan

Masak makanan dengan sempurna

Gunakan air dah bahan mentah yang bersih

Asingkan makanan mentah dan makanan dimasak

Simpan makanan pada suhu yang betul

Pilih restoran atau gerai makanan yang bersih

Berhati-hati memilih makanan terutama makanan di bazaar Ramadan bagi mengelakkan bakteria penyebab keracunan makanan dan simptomnya.

Sebaiknya segera berjumpa doktor sekiranya anda atau ahli keluarga mengalami simptom ini secara berterusan bagi mendapatkan rawatan selanjutnya kerana kekurangan air yang serius boleh menyebabkan kematian.


Bantuan Kecemasan Jika Anda Kena Sengatan Lebah, Ikut Langkah Ini!

Masa kecil dulu, ibu mesti akan panik
jika anda kena sengat lebah
bukan? Malahan, wujud pula pelbagai gelagat mereka untuk mengubatinya.

Mungkin ada yang akan menyapu ubat gigi jika disengat
lebah, tebuan atau penyengat
 dan ia merupakan cara paling popular.

Akan tetapi, berkesankah cara tersebut? Atau wujud cara sebenar yang lain? Jom sama-sama kita semua ikuti artikel ini dengan lebih mendalam lagi.

Untuk mendapatkan lebih banyak informasi tentang Habit Sihat, anda boleh klik
di sini
.

Apa akan jadi jika kena sengatan lebah?

Sebelum mengetahui penawarnya, haruslah kita tahu punca dan kesan ia berlaku terlebih dahulu.

Untuk pengetahuan anda,
serangga kecil seperti lebah
 ini akan menyerang lantas menyengat apabila berasa diri mereka terancam.

Situasi ini akan berlaku apabila anda berada terlalu dekat dengan sarangnya dan mungkin mengganggu habitat mereka di situ.

Disebabkan itu, maka wujudlah pepatah orang lama yang kata ‘
sarang tebuan jangan dijolok
‘!

Sekiranya sudah diserang dan disengat serangga kecil ini pula, sudah tentu akan berlaku kesan terhadap diri anda.

Bagi kebanyakan individu, sengatan lebah
 mungkin akan memberi kesan
 pada bahagian tubuh yang disengat seperti berikut:

Kesakitan

Kemerahan

Kebengkakan

Kegatalan

Kebiasaannya, ia tidak akan mendatangkan sebarang bahaya lain kecuali jika anda disengat banyak kali atau mempunyai alahan terhadap lebah.

Ini kerana kebanyakan spesies lebah, tebuan atau penyengat akan meninggalkan toksin ke dalam tubuh badan manusia yang disengat.

Toksin ini mungkin akan
meninggalkan kesan yang lebih teruk
 kepada anda yang alah terhadapnya termasuklah:

Kulit pucat

Sukar bernafas

Nadi meningkat

Mual-mual

Muntah-muntah

Cirit-birit

Pening kepala

Pitam

Lebih menakutkan, ada
risiko anda terkena kejutan anafilaksis
 yang boleh membawa maut jika tidak segera mendapatkan
rawatan sengat lebah
.

Apa perlu buat jika kena sengatan lebah?

Tentu sahaja langkah yang terbaik sebagai terapi sengat lebah adalah dengan berjumpa doktor untuk mendapatkan rawatan kecemasan.

Namun bergantung kepada tahap keterukannya, anda mungkin hanya boleh merawat
 sengatan serangga kecil ini
 di rumah sahaja.

Pertama sekali,
kalian perlu membuang sengat
lebah yang tertinggal pada kulit untuk mengurangkan penyerapan toksin ke dalam tubuh badan.

Selepas itu, basuhkan kawasan sengatan dengan menggunakan air dan sabun, yang juga bertujuan mengurangkan penyerapan toksin daripada serangga ini.

Sebagai alternatif, wujud beberapa cara tradisional yang kalian boleh cuba:

Terapi sengat lebah #1. Madu

Madu
mungkin boleh membantu merawat luka
 yang sakit, merah, bengkak dan gatal akibat sengatan serangga kecil ini.

Caranya adalah dengan sapukan kawasan sengatan dengan madu dan tutup ia menggunakan pembalut, kemudian biar selama beberapa jam.

#2. Serbuk penaik

Meskipun kedengaran agak pelik, ada kepercayaan yang kata campuran serbuk penaik dengan air boleh meneutralkan toksin lebah.

Caranya adalah dengan sapukan campuran ini pada kawasan sengatan dan tutup ia menggunakan pembalut, serta biarkan selama 15 minit.

#3. Lidah buaya

Lidah buaya memang dikenali mempunyai
pelbagai khasiat terhadap kulit terutamanya dalam melegakan kesakitan dan kerengsaan.

Caranya adalah dengan mengambil ekstrak gel lidah buaya dan sapukan ia secara terus pada kawasan sengatan serta biarkan seketika.

#4. Cuka epal

Sama seperti lidah buaya, cuka epal juga
 dipercayai dapat meneutralkan kandungan toksin
 yang berasal daripada sengatan serangga kecil ini.

Caranya adalah dengan rendamkan kawasan sengatan ke dalam larutan cuka epal dan biar selama 15 minit serta balutkannya selepas itu.

Terapi sengat lebah #5. Ubat gigi

Ubat gigi adalah perkara pertama yang ramai orang akan terfikir setiap kali disengat lebah
 ekoran kandungan alkali yang terdapat
 di dalamnya.

Caranya hanya dengan menyapukan ubat gigi pada kawasan sengatan agar kandungan toksin berasid daripada lebah dapat dineutralkan.

Pun begitu, haruslah kalian tahu bahawa kelima-lima bahan ini hanyalah ramuan tradisional yang dipercayai mampu merawat sengatan lebah.

Ia mungkin kurang atau tidak berkesan buat segelintir individu ekoran masih belum wujud kajian saintifik yang mengesahkan keberkesanannya.

Jangan abaikan sengatan serangga kecil ini!

Mungkin ada individu yang beranggapan bahawa
 sengat lebah, tebuan atau penyengat ini
tidak akan mendatangkan kemudaratan.

Ya, ia mungkin ada benarnya namun ketahuilah bahawa wujud juga risiko berbahaya
termasuklah berlakunya kejutan anafilaksis
.

Untuk lebih selamat, adalah wajar untuk kalian segera berjumpa doktor atau rawat ia dengan cara yang kami telah nyatakan.

Jika berada di rumah dan tidak mampu berjumpa doktor, lakukan langkah penting dengan mengeluarkan sengatan lebah itu terlebih dahulu.

Kemudian, letakkan ais pada kawasan sengatan untuk melegakan dan memperlahankan kemasukan toksin daripada serangga kecil ini.

Namun, adalah lebih baik untuk mengambil ubatan seperti berikut dengan preskripsi doktor:

Antihistamine

Acetaminophen

Ibuprofen

Konklusinya,
 jangan abaikan sengatan serangga kecil
 seperti lebah, tebuan dan penyengat ini untuk menjamin keselamatan dan kesihatan anda ya!


Panduan Pemakaian Lampin Bayi Perempuan & Lelaki, Bersama Tip Penjagaan Kulit Si Comel

Setiap kali nak pakaikan si manja lampin bayi tentu rasa risau, takut mereka mengalami ruam. Jangan bimbang, ada petua untuk penjagaan kulit dan napkin baby yang boleh dicuba.

Untuk mendapatkan lebih banyak info tentang Bayi, sila dapatkannya
di sini.

Penjagaan kulit dan lampin bayi

Tiada siapa boleh menafikan kegembiraan yang dirasai
saat bergelar ibu bapa buat kali pertama.

Tetapi dalam masa yang sama ia turut boleh mengundang tekanan apatah lagi melibatkan aspek penjagaan si manja seperti pemakaian napkin baby yang mungkin boleh menyebabkan ruam.

Pastinya anda tertanya-tanya adakah terdapat cara penjagaan kulit si manja yang betul?

Sesungguhnya pengetahuan adalah kunci untuk segalanya.

Tip pemakaian napkin baby

Kebanyakan bayi yang baru lahir akan menukar lampin antara 10 hingga 15 kali dalam sehari. Banyak, bukan?

Ia tampak sukar, namun sebenarnya ada petua untuk memudahkan proses menukar lampin bayi ini.

Panduan asas menukar lampin bayi baru lahir:

Pastikan anda basuh tangan sebelum dan selepas menukar napkin baby

Baringkan bayi pada permukaan rata dan selamat, seperti di lantai

Jangan sesekali meninggalkan bayi tanpa pengawasan jika anda menukar lampin di atas meja tukar napkin, walaupun hanya sesaat!

Bayi tidak akan duduk diam, bukan? Jadi pastikan segala krim, ubat atau pin diletakkan pada jarak yang tidak dapat dicapai mereka. Sebaiknya, berikan si manja mainan untuk mengalihkan fokus semasa sesi pertukaran lampin

Lap bahagian lampin dengan kain basahan atau tisu basah tanpa pewangi. Pastikan kawasan tersebut kering atau biarkan ia mengering sebelum memakaikan napkin baharu

Menukar napkin baby perempuan:

Sentiasa lap depan ke belakang untuk elak kuman daripada dubur masuk ke saluran kencing

Bersihkan dengan lembut lipatan luar labia. Tidak perlu membersihkan bahagian dalam faraj

Menukar napkin bayi lelaki:

Jangan tarik kulup zakar si kecil ke belakang semasa membersihkan zakar. Basuh bahagian tersebut dengan baik dan bersihkan daripada bahagian depan ke belakang

Sebelum melekatkan atau menutup lampin, pastikan zakar bayi ke bawah untuk mengelakkan kencing mengalir ke bahagian depan napkin

Merawat ruam lampin

Tukar lampin bayi dengan kerap dan segera selepas
bayi membuang air besar

Bersihkan kawasan tersebut secara lembut dengan menggunakan sabun ringan dan air

Kemudian,
sapu krim ruam.
 Penggunaan krim dengan zink oksida lebih disarankan kerana ia dapat menghalang kelembapan

Jika menggunakan kain lampin bayi, pastikan ia dibasuh dengan bahan pencuci tanpa pewangi dan pewarna

Biarkan bayi bebas tanpa pemakaian napkin untuk beberapa tempoh masa dalam sehari. Ini bantu memberikan pengudaraan kepada kulit

Sekiranya ruam lampin berlanjutan selama lebih daripada 3 hari atau semakin teruk, lakukan pemeriksaan doktor segera.

Ia mungkin disebabkan oleh jangkitan kulat yang memerlukan ubat preskripsi.

Penjagaan kulit si manja

Kulit si kecil yang baru lahir sangat lembut dan sensitif,
 pastinya keadaan itu mendatangkan kerisauan kepada ibu bapa, bukan?

Namun ada tip penjagaan yang boleh dilakukan, seperti:

Mandi berlebihan

Menurut
American Academy of Pediatrics,
bagi kebanyakan bayi, mandi 3 kali seminggu sudah mencukupi.

Jika berlebihan, ia boleh menyebabkan kulit mereka kering.

Ketika sesi mandian, anda boleh mengikuti beberapa petua asas berikut:

Pastikan suhu air suam, agar bayi tidak berasa kesejukan

Hanya gunakan air pada bahagian muka tanpa sabun

Jika ingin membasuh badan mereka, gunakan sabun dalam kuantiti yang kecil serta bebas wangian atau pewarna

Anda boleh membersihkan bahagian kulit kepala si kecil dengan sedikit sabun bersama berus lembut

Pemakaian napkin baby, berhati-hati dengan tali pusat

Semasa ingin pakaikan lampin bayi, pastikan anda turut
berwaspada dengan tali pusat mereka.

Ikuti saranan doktor mengenai aspek penjagaan tali pusat.

Umumnya, tiada apa yang perlu anda risaukan kecuali jika melihat simptom seperti:

Kemunculan nanah daripada tali pusat

Berlaku pendarahan pada kulit berhampiran atau hujung tali pusat

Bengkak atau kemerahan pada bahagian perut berhampiran tali pusat

Penggunaan jumlah produk

Dalam pemilihan produk penjagaan kulit si manja tidak banyak yang diperlukan.

Apa yang penting, anda harus menghindari daripada membeli sebarang produk yang mengandungi:

Pewarna

Pewangi

Ruam

Selain daripada ruam kesan daripada pemakaian napkin baby, kulit si manja yang baru lahir sememangnya terdedah kepada pelbagai jenis ruam seperti:

Jerawat bayi – Berwarna merah seperti jerawat yang muncul pada wajah si kecil

Contact dermatitis
 –
Ruam yang berlaku setelah bersentuhan dengan losyen, sabun, detergen atau bahan lain

Ruam panas –
Ruam yang muncul apabila bayi berada dalam keadaan terlalu panas

Cradle cap
 –
Tompok berkerak pada bahagian kulit kepala

Jika anda tidak pasti mengenai keadaan ruam yang dialami si manja, bawalah bayi untuk pemeriksaan doktor.


Sakit Tumbuh Gigi Bongsu, Lagi-lagi Bila Anak Remaja Yang Alaminya, Ini Cara Nak Buat!

Gigi geraham bongsu yang hendak tumbuh boleh jadi sangat menyakitkan dan menyiksakan bagi sesetengah individu, apatah lagi jika dialami oleh anak remaja.

Ia boleh mengakibatkan hilang selera makan, pening kepala, bengkak di muka malah demam.

Lazimnya, masalah gigi geraham bongsu ini dialami oleh remaja sekitar usia 17 hingga 25 tahun.

Dalam keadaan yang masih muda itu, anak anda mungkin berasa tidak tahan menanggung kesakitan akibat kehadiran gigi bongsu.

Jadi, ibu bapa sila fahami dahulu situasi-situasi ini sekiranya anak remaja anda ingin mencabut gigi geraham mereka.

Bilakah waktu untuk mencabut gigi geraham?

Anak anda patut mencabut gigi geraham sekiranya:

Gigi geraham bongsu terperangkap: Gigi yang terperangkap dalam tulang rahang kerana ruang yang tidak mencukupi

Posisi gigi geraham bongsu yang berada dalam keadaan luar biasa dan mungkin mendatar: Ia boleh menekan gigi-gigi yang lain

Membuang gigi geraham ini bukanlah perkara asing. Ia sering dilakukan oleh individu terutama apabila meningkat dewasa.

Namun begitu, penjagaan kebersihan mulut dan arahan penjagaan kesihatan selepas pembedahan perlu dititikberatkan.

Ini supaya proses penyembuhan dapat dipercepat dan kadar komplikasi dapat dikurangkan.

Ketahuilah bahawa proses pembuangan gigi geraham ini kebiasaannya tidak rumit dan mampu sembuh dengan cepat.

Selalunya, selepas beberapa hari anak anda sudah boleh melakukan aktiviti harian seperti normal.

Prapembedahan gigi geraham

Dapatkan nasihat daripada doktor gigi anda mengenai hasrat untuk mencabut gigi geraham tersebut. Selalunya, doktor gigi akan periksa dan memaklumkan prosedur-prosedur yang bakal dilakukan.

Ketika pembedahan

Pembedahan kebiasaannya berdurasi selama 45 minit atau kurang.

Doktor akan melakukan pemotongan
gusi
 dan tisu lembut di atasnya, ini supaya tulang dapat didedahkan

Tebukan akan dilakukan pada tulang bagi mengeluarkan tulang

Bahagian atas gigi yang terimpak atau terperangkap itu akan dinampakkan dengan menggunakan
elevator

Namun dalam keadaan yang tertentu, gigi akan terpaksa dipotong sebelum dicabut

Bahagian sekeliling tulang akan dilicinkan serta kawasan cabutan dibersihkan dengan larutan salina

Kawasan cabutan akan dimasukkan agen pembekuan darah bagi menghentikan pendarahan

Gusi akan dijahit semula untuk menutup kawasan yang terdedah

Selepas pembedahan

Antara kesan yang dialami oleh para pesakit setelah pembedahan termasuklah
sakit dan ketidakselesaan, pendarahan, kebengkakan, sukar untuk membuka mulut dengan luas dan sukar untuk makan serta bercakap.

Bagi
ubat penahan sakit
, ia diberi berdasarkan kepada jenis prosedur rawatan.

Sebagai contoh, rasa sakit selepas mencabut gigi boleh diatasi melalui penggunaan ubat jenis paracetamol.

Bagi pesakit yang menjalani pembedahan mulut
minor
pula selalunya diberikan ubat jenis anti inflamasi bukan steroid (NSAIDs).

Tip penjagaan di rumah

Penjagaan selepas pembedahan penting agar anak anda boleh sembuh dengan baik dan cepat.

Baca tip ini untuk mengetahui cara-cara penjagaan di rumah bagi pesakit pembedahan mulut.

Kebersihan di dalam mulut

Kebersihan mulut perlu dilaksanakan pada tahap yang optimum terutamanya pada saat ini.

Mulut yang kotor akan mengundang jangkitan kuman terhadap kawasan pembedahan dan secara tidak langsung akan merencatkan proses pemulihan.

Penggunaan
pemberus gigi
 dan cecair kumuran boleh digunakan, cuma anda harus berhati-hati pada tempat yang telah dibedah.

Ubat-ubatan

Ubat yang diberi akan bergantung kepada tahap dan jenis pembedahan yang dilakukan.

Antibiotik hanya diberi pada kes tertentu, manakala bagi mengawal kesakitan, ubat penahan sakit akan diberikan.

Pesakit harus beringat untuk memaklumkan doktor mengenai ubat yang sedang diambil.

Ini kerana ubat yang diberikan boleh mempunyai kesan interaksi dengan ubat yang diambil pesakit.

Pengambilan makanan

Pesakit harus mengelak daripada makan makanan yang keras, terutamanya pada hari pertama dan kedua selepas pembedahan.

Makanan yang lembut dan sejuk seperti yogurt dan aiskrim mampu membantu pesakit untuk mengunyah dan menelan.

Merokok

Pesakit dilarang tegas daripada menghisap rokok atau vaping
kerana ia boleh mengganggu proses penyembuhan.

Aktiviti-aktiviti harian

Selepas pembedahan, pesakit diharuskan berehat di rumah dan mengelak daripada melakukan pekerjaan yang berat dan menggunakan banyak tenaga.

Rehat selama 2 hingga 3 hari mencukupi dalam proses mengembalikan kekuatan mental dan fizikal pesakit untuk melakukan rutin harian seperti biasa.

Jangan lupa untuk pesan anak anda agar melakukan arahan penjagaan luka yang diberikan oleh doktor.

Temujanji seterusnya akan menilai kesihatan pesakit secara keseluruhan.

Pastikan anak anda hadir ke temujanji susulan yang diberikan untuk pemeriksaan dan pembuangan jahitan jika perlu.


Selain Jangkitan HPV, Ini Punca Lain Yang Boleh Menyebabkan Kanser Serviks, Anda Wajib Tahu

Untuk mendapatkan lebih banyak info tentang Kanser Serviks, sila dapatkannya
di sini.

Ada pelbagai punca serta penyebab yang boleh mengakibatkan seseorang itu
menghidap kanser serviks
.
Kanser serviks berlaku apabila sel pada bahagian serviks mengalami perubahan ataupun mutasi pada DNA di dalam sel.

Mutasi ini menyebabkan sel membesar dan membahagi secara abnormal. Kemudiannya, sel tersebut akan membentuk tumor ataupun merebak (metastasis) ke bahagian badan yang lain.

Pakar masih lagi tidak pasti punca sebenar yang menyebabkan kanser serviks. Namun, salah satu faktor yang telah dikenal pasti ialah jangkitan oleh
human papillomavirus
 (HPV).

Disamping jangkitan HPV sebagai salah satu faktor yang terkuat, ada beberapa lagi punca lain yang boleh mengakibatkan kanser serviks.

Punca 1 – Jangkitan
human papillomavirus
(HPV)

Salah satu faktor yang meningkatkan risiko untuk menghidap kanser serviks ialah jangkitan
human papillomavirus
 (HPV).

Jangkitan ini merupakan sesuatu yang lazim dan akan sembuh dengan sendirinya. Kebanyakan wanita yang aktif secara seksual juga akan mendapat jangkitan HPV walaupun mereka hanya mempunyai beberapa orang pasangan seks.

Tidak ada sebarang cara untuk mengetahui wanita yang mana akan menghidap kanser serviks setelah dijangkiti HPV. Malah, ada jangkitan yang tidak akan menyebabkan sebarang masalah kesihatan. Namun, ada beberapa jenis HPV yang akan menyebabkan ketuat genital dan kanser.

Antara langkah yang anda boleh lakukan untuk mengurangkan risiko dijangkiti HPV ialah dengan
mengambil vaksinasi.

Vaksinasi HPV ini adalah selamat dan efektif. Wanita yang berumur 21 hingga 65 tahun boleh melakukan ujian saringan untuk mengesan kanser serviks pada peringkat awal.

Punca 2 – Tabiat merokok

Tabiat merokok merupakan salah satu punca atau penyebab yang boleh mencetuskan kanser serviks. Namun, punca sebenar yang mengaitkan tabiat merokok dengan kanser serviks masih lagi misteri dan tidak diketahui.

Wanita yang merokok mempunyai risiko dua kali ganda untuk menghidap kanser serviks. Ini kerana, kesan tembakau telah dijumpai pada cecair yang melapisi kawasan serviks wanita yang merokok.

Para pengkaji percaya bahawa karsinogen daripada tembakau boleh merubah DNA pada kawasan serviks. Tabiat merokok juga menyebabkan sistem imun menjadi lemah dan tidak mampu untuk melawan jangkitan HPV.

Punca 3 – Diethylstilbestrol (DES)

Diethylstilbestrol (DES) ialah sejenis hormon wanita sintetik yang diberikan kepada ibu yang mengandung pada tahun 1940 hingga 1971 untuk mengelakkan keguguran. Penggunaan DES berkurang setelah kajian menunjukkan penggunaan hormon ini tidak efektif dalam mencegah keguguran.

1 daripada 1000 wanita yang mengambil hormon ini akan mengidap sama ada kanser serviks atau kanser vagina. Kanser yang disebabkan oleh DES lebih berpotensi untuk menghidap kanser vagina daripada kanser serviks.

Pada tahun 1971, para pengkaji menemui kaitan antara DES dan kanser serviks. Sejurus selepas itu,
Food and Drug Administration
 (FDA) menghalang pemberian DES kepada wanita mengandung.

Hormon sintetik ini dikenal pasti dapat mengganggu sistem endokrin lalu mengakibatkan wanita tersebut menghidap kanser, kecacatan semasa kelahiran dan masalah perkembangan janin yang abnormal.

Punca 4 – Masalah sistem imun

Wanita yang mempunyai sistem imun yang lemah lebih berisiko untuk menghidap kanser serviks. Sebagai contoh, wanita yang mempunyai penyakit
human immunodeficiency virus
 (HIV) mempunyai peratusan yang lebih tinggi untuk menghidap
kanser serviks.

Selain itu, wanita yang mengambil ubat untuk menyekat sistem imun juga berisiko untuk menghidap kanser serviks. Ia sama juga dengan Individu yang sedang dirawat untuk penyakit autoimun atau akan melalui permindahan organ.

Sistem imun yang sihat penting untuk melawan penyakit kanser. Malah dengan sistem imun juga bertanggungjawab untuk memperlahankan jangkitan kanser.

Punca 5 – Genetik

Kanser serviks mempunyai potensi untuk berlaku dalam kalangan keluarga. Oleh itu, individu yang mempunyai ahli keluarga yang menghidap kanser serviks, maka anda mempunyai risiko yang lebih tinggi untuk menghidap penyakit yang sama.

Keluarga yang mempunyai risiko untuk menghidap kanser serviks mempunyai perubahan dari segi genetik. Sebagai contoh, keluarga yang mempunyai sejarah kanser serviks mempunyai abnormaliti dalam gen HLA-DRB1*13-2, HLA-DRB1*3(17) dan HLA-B*07.

Bukan setiap wanita yang dijangkiti HPV akan menghidap kanser serviks, namun sebarang abnormaliti dari segi genetik mungkin akan meningkatkan risiko untuk menghidap kanser ini.

 Punca 6 – Faktor gaya hidup

Perbezaan dari segi sosio ekonomi dan gaya hidup juga boleh menjadi penyebab seseorang itu mempunyai risiko yang lebih tinggi untuk menghidap kanser serviks.

Sebagai contoh, individu yang mempunyai pasangan seksual yang lebih daripada seorang, wanita yang berkahwin awal atau melakukan seks pada usia yang muda dan wanita yang jarang membuat pemeriksaan kesihatan mempunyai risiko yang lebih tinggi untuk mendapat kanser serviks.

1.

Mempunyai lebih dari seorang pasangan seksual

Wanita yang mempunyai pasangan seks yang berbeza mempunyai risiko yang lebih tinggi untuk menghidap kanser serviks.

Disebabkan HPV merupakan sejenis STD (
sexually transmitted disease
), maka wanita yang mempunyai pasangan yang berbeza berisiko tinggi untuk dijangkiti HPV.

Perkara yang sama juga akan berlaku jika wanita tersebut melakukan hubungan seksual dengan pasangan yang mempunyai lebih daripada seorang pasangan seksual. Sekaligus wanita berkenaan juga berisiko untuk menghidap kanser serviks.

2.

Melakukan hubungan seksual pada usia yang muda

Wanita yang melakukan hubungan seksual pada umur yang muda, misalnya di bawah umur 18 tahun, di mana mereka juga mempunyai risiko tinggi untuk menghidap kanser jenis ini.

Menurut kajian, wanita yang berkahwin lebih awal mempunyai risiko yang lebih tinggi kerana mereka melakukan hubungan seksual pada usia yang lebih muda.

Lebih awal wanita melakukan seks, lebih besarlah risiko untuk wanita tersebut dijangkiti virus HPV.

3.

Menggunakan ubat-ubatan kontraseptif

Ubat kontraseptif seperti pil perancang mengandungi hormon yang diambil secara oral bagi menghalang kehamilan yang tidak diingini.

Kebanyakan ubat-ubatan ini mengandungi hormon estrogen dan progesterone sintetik. Pil perancang ini turut dikenali sebagai kontraseptif oral gabungan.

Berdasarkan kajian, wanita yang mengambil pil kontraseptif selama 5 tahun atau lebih mempunyai risiko tinggi untuk menghidap kanser serviks.

Kajian tersebut mendapati individu yang mengambil pil kontraseptif mempunyai peningkatan risiko sebanyak 10%. Sementara itu,individu yang menggunakan pil kontraseptif selama 5-9 tahun pula mempunyai peningkatan risiko sebanyak 60%.

4.

Tidak melakukan pemeriksaan kesihatan

Wanita yang mempunyai status sosio ekonomi yang rendah mempunyai risiko yang lebih besar untuk menghidap kanser serviks.

Salah satu penyebabnya ialah wanita yang berasal daripada keluarga miskin selalunya akan berkahwin lebih awal.

Perkahwinan awal ini bermaksud wanita tersebut akan melalui fasa hubungan seksual yang lebih cepat.

Selain itu, mereka juga sukar untuk melakukan pemeriksaan kesihatan dengan kerap disebabkan kesempitan hidup dan masalah kewangan.

Oleh itu, wanita yang mempunyai latar belakang ini selalunya hanya akan mendapatkan rawatan ketika kanser mereka telahpun merebak ke bahagian badan yang lain.

Kesimpulan

Pakar masih lagi mencari penyebab yang menyebabkan penyakit ini termasuklah cara untuk
mencegah kanser serviks
 daripada menyerang golongan wanita.

Walaupun anda tidak dapat mengelakkan diri daripada kanser serviks secara total, namun, anda boleh lakukan pelbagai kaedah bagi menurunkan risiko kanser serviks.

Sebagai langkah berjaga-jaga, anda boleh:

Mendapatkan vaksinasi

Melakukan
ujian saringan kanser serviks
 secara berkala

Lakukan hubungan seks selamat menggunakan alat kontraseptif seperti kondom

Belum terlambat untuk anda mengubah gaya hidup ke arah yang lebih sihat bagi mengelakkan risiko kanser serviks.

Bukan semua wanita yang mengalami faktor risiko yang digariskan di atas akan menghidap kanser serviks. Malah ramai wanita yang mengamalkan gaya hidup tidak sihat namun masih kuat dan mempunyai kesihatan yang baik.

Walau bagaimanapun, wanita yang mempunyai faktor risiko yang lebih banyak sudah pasti akan mempunyai risiko yang lebih tinggi untuk menghidap penyakit ini.


Penyakit Cakar Kucing

Definisi

Apa itu Penyakit Cakar Kucing?

Penyakit cakar kucing adalah sejenis jangkitan yang dipercayai berpunca daripada bakteria yang terdapat pada kuku kucing. Jangkitan ini merebak ke kelenjar limfa berdekatan dengan bahagian yang dicakar. Kelenjar limfa merupakan sekumpulan tisu dan ia merupakan isebahagian daripada system imuniti badan yang membantu melawan jangkitan.

Penyakit ini sebenarnya jarang sekali berlaku. Kebanyakan kes yang dilaporkan berlaku pada awal musim luruh dan pertengahan musim sejuk.

Apakah kebarangkalian Penyakit Cakar Kucing?

Penyakit ini sering berlaku dalam kalangan kanak-kanak dan remaja (awal 20-an). Sebanyak 80% kes yang berlaku dalam kalangan individu yang berumur sebelum 21 tahun dan kebanyakannya berumur antara 3 dan 12 tahun. Penyakit ini boleh diatasi dengan mengurangkan faktor risikonya. Sila berbincang dengan doktor anda untuk mendapat maklumat lanjut.

Simptom-simptom

Apakah simptom-simptom Penyakit Cakar Kucing?

Gejala ini akan muncul beberapa hari selepas anda dicakar. Perkara pertama yang akan muncul ialah benjol yang bernanah atau tidak bernanah atau cecair pada bahagian luka. Selepas1-3 minggu kemudian, kelenjar limfa berhampiran bahagian benjol tersebut akan mula membengkak. Bengkak ini adalah disebabkan oleh peningkatan bilangan sel putih yang bertindak untuk melawan jangkitan bakteria tersebut. Pesakit juga mungkin mengalami demam gred rendah (low-grade fever), lesu dan sakit kepala.

Terdapat juga beberapa tanda dan gejala yang tidak dinyatakan di atas. Sila berunding dengan doktor jika anda mempunyai sebarang persoalan atau tanda-tanda berkaitan.

Bila saya harus berjumpa doktor?

Kelenjar limfa yang dijangkiti kuman ini akan pulih dengan sendiri jika ia tidak begitu serius. Anda perlu berhubung dengan doktor sekiranya anda mempunyai tanda-tanda berikut:

Kelenjar limfa membengkak tanpa sebab

Bengkak menjadi semakin teruk dalam tempoh 2-4 minggu.

Kulit disekitar kawasan bengkak menjadi keras dan tidak berkurang saiznya jika disentuh/ditekan.

Demam berpanjangan, demam diwaktu malam dan hilang berat badan tanpa sebab.

Punca

Apakah Punca Penyakit Cakar Kucing?

Penyakit ini adalah berpunca daripada sejenis bakteria yang dipanggil
Bartonella henselae.
Kebanyakan kucing tempatan dijangkiti bakteria ini tetapi tidak menunjukkan sebarang tanda-tanda dijangkiti kuman tersebut.

Faktor-faktor Risiko

Apakah yang meningkatkan risiko saya kepada Penyakit Cakar Kucing?

Terdapat banyak faktor risiko untuk penyakit ini seperti:

Membela atau bermain dengan kucing

 Membiarkan kawasan luka
dijilat kucing

Kurang menjaga kebersihan

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Penyakit Cakar Kucing didiagnosis?

Doktor akan diagnos penyakit ini berdasarkan sejarah terkena cakaran kucing dalam masa terdekat dan keadaan luka cakaran tersebut, dengan gelembung air yang sedikit keras dan kemerah-merahan. Doktor juga akan melihat pada kelenjar limfa yang membengkak dan dipenuhi nanah serta keluar melalui kulit sekitar bahagian yang dicakar.

Bagaimana pesakit Penyakit Cakar Kucing dirawat?

Sekiranya sistem imuniti badan berfungsi dengan baik, jangkitan ini akan sembuh dengan hanya mengambil antibiotik selama 1 ke 2 minggu. Sistem imuniti badan juga mampu untuk mengatasi jangkitan ini tanpa antibiotik jika ia tidak begitu serius.

Individu yang mempunyai ketahanan badan yang rendah seperti pengidap HIV atau AIDS mungkin akan mendapat jangkitan yang lebih serius dan memerlukan antibiotik untuk merawat penyakit ini.

Berehatlah sehingga demam pulih dan anda bertenaga semula. Tida diet khusus untuk merawat tetapi minumlah air dengan banyak untuk membantu meredakan demam. Gunakan haba ke atas gelembung air dan ambillah ubat tahan sakit untuk membantu meredakan kesakitan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Penyakit Cakar Kucing?

Gaya hidup dan kaedah pengubatan sampingan berikut mungkin membantu anda untuk mengatasi penyakit ini:

Berehat sehingga demam pulih dan bertenaga semula

Ambil antibiotik jika disarankan oleh doktor sehingga habis

Perhatikan tanda-tanda jangkitan pada bahagian cakaran kucing.

Jangan bermain dengan haiwan asing.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Berbasikal untuk Badan yang Sihat

Berbasikal mungkin semakin kurang popular di Malaysia pada hari ini walaupun banyak manfaat berbasikal yang dapat diperolehi.

Sebenarnya,
bersukan atau bersenam
 secara am juga agak kurang mendapat tempat dalam kalangan masyarakat negara ini.

Hanya 3 daripada 10 rakyat Malaysia yang bersenam.

Mengapa ia merupakan pilihan yang baik sebagai senaman?

Aktiviti bersenam ini mempunyai banyak kebaikan untuk kualiti kesihatan yang baik, antara manfaat berbasikal ialah:

Berimpak rendah – ia tidak memerlukan banyak tekanan berbanding sukan lain.

Latihan otot yang baik – semua otot kaki yang utama terlibat.

Mudah – tidak memerlukan skil yang susah seperti sesetengah sukan yang lain. Semua orang tahu berbasikal.

Kecergasan dan stamina
 – dua aspek ini boleh ditingkatkan.

Fleksibel – anda boleh menentukan tahap senaman yang ingin dilakukan, sama ada ringan atau berat.

Menyeronokkan – sambil bersukan, sambil berjalan melihat permandangan sekeliling.

Menjimatkan masa – selain semata-mata untuk bersukan, ia juga boleh berfungsi sebagai alat pengangkutan terutamanya untuk jarak yang tidak terlalu jauh.

Apa pula manfaat berbasikal daripada segi kesihatannya?

Meningkatkan kecergasan jantung.

Meningkatkan kekuatan otot
.

Bagus untuk pergerakan sendi.

Mengurangkan stres dan tekanan.

Membantu postur dan koordinasi badan.

Mengurangkan lemak badan.

Mencegah pelbagai penyakit.

Mengurangkan kebimbangan dan kemurungan.

Berbasikal dan isu kesihatan khusus

Obesiti

Senaman ini adalah cara yang baik dalam meningkatkan metabolisme badan dan membakar
lebihan lemak di dalam badan.

Jika digabungkan dengan diet pemakanan yang betul, ia dapat memberikan hasil yang baik.

Tambahan pula, berbasikal secara relatifnya lebih mudah dan kurang membebankan berbanding sukan seperti berjoging atau angkat berat.

Penyakit kardiovaskular

Ini termasuk
penyakit jantung iskemik
, strok dan tekanan darah tinggi. Antara manfaat berbasikal ialah merangsang kesihatan jantung, paru-paru serta peredaran darah.

Keadaan ini mampu mengurangkan risiko pembunuh nombor satu di Malaysia ini.

Diabetes

Kehidupan sendetari merupakan antara faktor kepada diabetes. Berbasikal adalah sukan terbaik untuk dimulakan bagi mengamalkan gaya hidup aktif.

Masalah sendi dan tulang

Sukan ini membantu memperbaik postur dan koordinasi, seterusnya mengurangkan risiko jatuh dan patah tulang, terutamanya dalam kalangan warga emas.

Jika anda mempunyai osteoartritis, manfaat berbasikal akan membantu mengurangkan simptomnya.

Kesihatan mental

Senaman seperti berbasikal menyebabkan badan merembes hormon endorphin yang merangsang mod baik.

Hormon ini membantu
mencegah keadaan kesihatan mental seperti kemurungan, stres dan kebimbangan.


Asyik Sedu Saja? Ini 5 Cara EFEKTIF Nak Cepat Hilangkannya!

“Hic”, secara tiba-tiba anda mengalami sedu. Aduh…kenapa boleh jadi begini, ada
presentation
sekejap lagi.

Macam mana cara untuk hilangkannya? Ada masalah diafragma ke?

Kenapa boleh mengalami sedu?

Jika mengalami sedu untuk 1 atau 2 kali, mungkin kelihatan comel tetapi apabila terjadi berulang-kali, ia akan menimbulkan rasa jengkel bukan sahaja untuk diri anda, malah orang sekeliling. Masalah tersedu atau
hiccups
 boleh berlaku kepada sesiapa: lelaki, wanita, dewasa mahupun bayi kecil.

Tersedu berlaku pada bahagian bawah badan, iaitu di diafragma. Ia adalah 1 otot berbentuk kubah di antara paru-paru dan perut. Ia memainkan peranan penting dalam pernafasan. Apa itu diafragma?

Memahami fungsi diafragma

Biasanya,
diafragma akan mengecut saat anda menyedut udara ke dalam paru-paru
. Kemudian, ia akan kembali kepada keadaan biasa ketika proses menghembuskan nafas berlaku. Ini adalah untuk membolehkan udara mengalir keluar daripada paru-paru melalui hidung dan juga mulut.

Walau bagaimanapun, anda akan mengalami sedu jika terdapat sesuatu yang mengganggu diafragma, menyebabkan pengecutan secara tiba-tiba. Situasi seperti itu akan memaksa anda untuk menyedut udara ke dalam tekak, yang akan menyentuh kotak suara.

Jika berlaku keadaan tersebut, tali vokal (
vocal cords
) akan tertutup secara tiba-tiba dan menghasilkan bunyi “hic” – maka anda pun mengalami sedu.

Punca sedu

Diafragma merupakan otot yang terletak di bawah paru-paru yang berfungsi untuk mengawal pernafasan. Seperti yang dinyatakan di atas, sedu boleh berlaku apabila otot diafragma mengecut tanpa kawalan.

Selalunya masalah sedu akan hilang dengan sendiri. Terdapat beberapa punca yang boleh menyebabkan berlakunya sedu, seperti:

Pengambilan minuman berkarbonat

Pengambilan minuman beralkohol

Makan terlalu cepat dalam kuantiti yang banyak

Mengalami tekanan atau keterujaan emosi

Perubahan suhu secara mendadak

Tabiat merokok

Menelan udara ketika mengunyah gula-gula getah atau ketika menghisap gula-gula

Memakan makanan pedas

Mengalami sedu lebih 2 hari

Dalam sesetengah kes sedu yang berlaku, ia mungkin berlaku untuk tempoh lebih daripada 2 hari. Jika keadaan ini berlaku, terdapat beberapa faktor yang boleh mendasarinya. Ia terbahagi kepada beberapa kategori, iaitu:

1. Kerosakan atau kerengsaan pada saraf

Keadaan ini berlaku apabila terdapat kerosakan atau kerengsaaan pada saraf vagus atau
phrenic
 yang berfungsi mengawal otot diafragma. Antara faktor yang boleh menyebabkan berlakunya kerosakan atau kerengsaan pada saraf tersebut adalah:

Terdapat benda lain seperti rambut pada bahagian telinga yang menyentuh gegendang telinga

Wujud tumor, sista atau
 goiter
 pada bahagian leher

Refluks gastroesophageal

Sakit pada bahagian tekak atau laringitis

2. Gangguan sistem saraf pusat

Berlaku apabila terdapat kerosakan, jangkitan atau tumor dalam sistem saraf pusat. Keadaan seperti ini berlaku kesan daripada trauma yang dialami. Ia boleh mengakibatkan gangguan dalam sistem kawalan normal badan, sekali gus menjejaskan refleks sedu.

Contoh keadaan trauma yang boleh menjadi punca:

Encephalitis

Meningitis

Sklerosis Multipel

Strok

Kecederaan otak trauma

Tumor pada otak

3. Gangguan metabolik dan pengambilan ubatan tertentu

Beberapa masalah gangguan metabolik dan penggunaan ubat-ubatan tertentu juga boleh mengakibatkan berlakunya sedu untuk tempoh yang panjang, antaranya:

Alkohol

Anestesia

Diabetes

Ketidakseimbangan elektrolit

Penyakit buah pinggang

Pengambilan steroid

Ubat penenang

Barbiturates

Petua hilangkan sedu

Jika anda mengalami sedu, pastinya anda akan cuba untuk mencari jalan menghilangkannya, bukan? Air sudah minum bergelas-gelas, tetapi kenapakah masih tersedu?

Jangan risau, berikut dikongsikan 5 cara bagi membantu menyingkirkan sedu yang boleh dicuba. Semoga berjaya!

 Mengawal pernafasan

Ini adalah 1 teknik yang dikatakan dapat membantu menghilangkan masalah sedu. Anda perlu menarik nafas secara perlahan-lahan dan menghembusnya juga dalam cara yang perlahan.

Anda boleh cuba untuk menarik nafas dalam kiraan 5 saat dan menghembuskannya juga dalam kiraan yang sama. Ulang kaedah ini sehingga sedu hilang.

 Bernafas menggunakan beg kertas

Jika anda ingin mencuba cara begini, ambil beg kertas dan letakkan di mulut anda: tarik nafas dan hembuskannya ke dalam beg itu.

Kaedah ini dapat meningkatkan tekanan separa karbon dioksida dalam darah dan membuatkan diafragma bertindak lebih dalam untuk memberikan lebih oksigen. Walau bagaimanapun, elakkan daripada menggunakan beg plastik, okay?

 Tutup hidung ketika menelan

Cara ini juga dikatakan berkesan dalam membantu menghilangkan sedu. Kaedahnya adalah dengan menggunakan jari menutup hidung. Pada ketika itu, anda perlu mencuba untuk menelan air. Cubalah, mungkin berkesan untuk anda.

 Bertenang

Seperti yang dimaklumkan, masalah sedu boleh hilang dengan sendiri. Jadi mungkin anda boleh mengalihkan fokus anda daripada memikirkan tentang sedu ini. Anda boleh mencuba mendengar muzik, membaca majalah atau bermain permainan video.

Perkara biasa

Tersedu adalah 1 perkara biasa dan akan hilang selepas beberapa tempoh. Namun jika sedu itu berterusan melebihi 48 jam, anda perlu mendapatkan pemeriksaan dengan doktor untuk mengetahui jika terdapat masalah kesihatan yang mendasari.

Paling penting, jangan memandang remeh isu ini, okay?

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca artikel:

Sedu, Cara Bayi Belajar Kawal Pernafasan

Bantu Bayi Anda Menghilangkan Sedu

Bagaimanakah Melegakan Sedu Semasa Berpuasa?

7 Tip Melegakan Sedu Bayi

Sains Dalam Pernafasan


Jangkitan Helicobacter Pylori

Definisi

Apakah itu jangkitan Helicobacter Pylori?

Jangkitan H. pylori adalah keadaan yang berlaku apabila sejenis bakteria yang dipanggil Helicobacter pylori (H. pylori) menjangkiti perut anda. Ini biasanya berlaku semasa zaman kanak-kanak. Penyebab umum ulser peptik, jangkitan H. pylori mungkin terdapat di lebih daripada separuh orang di dunia. Kebanyakan orang tidak menyedari bahawa mereka mempunyai jangkitan H. pylori, kerana mereka tidak pernah sakit. Sekiranya anda mengalami tanda-tanda dan simptom ulser peptik, doktor anda mungkin akan menguji anda untuk jangkitan H. pylori, kerana ia boleh dirawat dengan antibiotik.

Apakah kebarangkalian jangkitan Helicobacter Pylori?

Jangkitan dengan H. pylori adalah perkara biasa. Kira-kira dua pertiga penduduk dunia memilikinya dalam badan mereka. Bagi kebanyakan orang, ia tidak menyebabkan ulser atau sebarang simptom lain. Sekiranya anda mempunyai masalah, terdapat ubat-ubatan yang boleh membunuh kuman dan membantu menyembuhkan luka.

Walau bagaimanapun, ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom bagi jangkitan Helicobacter Pylori?

Ia dilihat bahawa kebanyakan orang dengan jangkitan H. pylori tidak akan mempunyai sebarang tanda atau simptom. Ia tidak jelas mengapa ini berlaku, tetapi sesetengah orang mungkin dilahirkan dengan daya tahan terhadap kesan berbahaya H. pylori.

Apabila tanda-tanda atau simptom berlaku dengan jangkitan H. pylori, mereka mungkin termasuk:

Sakit atau pedih di bahagian perut anda

Kesakitan abdomen yang lebih buruk apabila perut anda kosong

Loya

Hilang selera makan

Sering sendawa

Kembung

Kehilangan berat badan yang tidak disengajakan

Bilakah saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Ia adalah yang terbaik untuk membincangkan dengan doktor anda tentang apa yang terbaik untuk keadaan anda.

Punca-punca

Apakah yang mengakibatkan jangkitan Helicobacter Pylori?

Sehingga kini masih belum diketahui dengan tepat bagaimana jangkitan H. pylori tersebar. Bakteria telah wujud bersama manusia selama beribu-ribu tahun. Di samping itu, jangkitan tersebut disebarkan dari mulut seorang kepada yang lain. Mereka juga boleh dipindahkan dari najis ke mulut. Ini boleh berlaku apabila seseorang tidak mencuci tangan dengan teliti selepas menggunakan tandas. H. pylori juga boleh tersebar melalui sentuhan dengan air atau makanan yang tercemar. Bakteria dipercayai menyebabkan masalah perut apabila mereka menembusi lapisan lendir perut dan menghasilkan bahan yang meneutralkan asid perut. Ini menjadikan sel-sel perut lebih terdedah kepada asid yang keras. Asid perut dan H. pylori bersama-sama mengganggu lapisan perut dan boleh menyebabkan luka atau ulser peptik di perut atau duodenum, yang merupakan bahagian pertama usus kecil anda.

Faktor risiko

Apakah yang meningkatkan saya kepada jangkitan Helicobacter Pylori?

Terdapat banyak faktor risiko untuk jangkitan Helicobacter pylori, seperti:

Hidup dalam keadaan yang sesak

Anda mempunyai risiko jangkitan H. pylori yang lebih tinggi jika anda tinggal di rumah dengan ramai orang.

Hidup tanpa bekalan air bersih

Mempunyai bekalan air yang bersih dapat membantu mengurangkan risiko H. pylori.

Hidup di negara membangun

Orang yang tinggal di negara-negara membangun, di mana keadaan yang sesak dan tidak bersih mungkin lebih biasa, mempunyai risiko jangkitan H. pylori yang lebih tinggi.

Hidup dengan seseorang yang mempunyai jangkitan H. pylori

Jika seseorang yang tinggal bersama anda mempunyai H. pylori, anda mungkin juga berpotensi mempunyai H. pylori.

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah jangkitan Helicobacter Pylori didiagnosis?

Sekiranya doktor anda mengesyaki bahawa anda mungkin mengalami keadaan ini, pemeriksaan fizikal akan dilakukan dan beberapa ujian juga akan disyorkan oleh doktor anda. Sesetengah ujian biasa boleh dipesan termasuk:

Ujian darah

Analisis sampel darah boleh mendedahkan bukti jangkitan H. pylori aktif atau terdahulu di dalam badan anda. Walau bagaimanapun, ujian nafas dan najis lebih baik untuk mengesan jangkitan H. pylori aktif daripada ujian darah.

Ujian nafas

Semasa ujian nafas, anda menelan pil, cecair atau puding yang mengandungi molekul karbon yang ditandakan. Sekiranya anda mempunyai jangkitan H. pylori, karbon dilepaskan apabila larutan dipecah dalam perut anda. Badan anda menyerap karbon dan mengeluarkannya apabila anda menghembus nafas. Anda menghembuskan nafas ke dalam beg, dan doktor anda menggunakan peranti khas untuk mengesan molekul karbon.

Ujian kotor

Ujian makmal yang dikenali sebagai ujian antigen najis mencari protein asing (antigen) yang berkaitan dengan jangkitan H. pylori di dalam najis anda. Seperti ujian nafas, PPIs dan bisalicylate subsalicylate boleh menjejaskan keputusan ujian ini, jadi doktor anda akan meminta anda berhenti mengambilnya selama dua minggu sebelum ujian.

Ujian skop

Anda akan diberikan sedatif untuk ujian ini, yang dikenali sebagai peperiksaan endoskopi. Semasa peperiksaan, doktor anda akan meletakkan tiub fleksibel yang dilengkapi dengan kamera kecil (endoskopi) di bawah tekak dan kerongkong dan ke dalam perut dan duodenum anda. Instrumen ini membolehkan doktor anda melihat apa-apa ketidakaturan di saluran pencernaan atas anda dan mengeluarkan sampel tisu (biopsi).

Bagaimanakah Helicobacter Pylori dirawat?

Jangkitan H. pylori biasanya dirawat dengan dua jenis antibiotik sekaligus, untuk membantu mencegah bakteria daripada membangunkan daya tahan terhadap satu antibiotik tertentu. Doktor anda juga akan menetapkan ubat penyekat asid, untuk membantu menyembuhkan perut anda.

Ubat yang boleh menyekat asid termasuk:

Perencat pam Proton (PPIs)

Ubat-ubatan ini menghentikan asid daripada dihasilkan dalam perut. Beberapa contoh PPI adalah omeprazole (Prilosec, yang lain), esomeprazole (Nexium, yang lain), lansoprazole (Prevacid, yang lain) dan pantoprazole (Protonix, yang lain).

Penyekat Histamine (H-2)

Ubat ini menyekat suatu bahan yang dipanggil histamin, yang mencetuskan pengeluaran asid. Contohnya termasuk cimetidine (Tagamet) dan ranitidine (Zantac).

Bismuth subsalicylate

Lebih biasa dikenali sebagai Pepto-Bismol, ubat ini berfungsi dengan melapisi ulser dan melindungi dari asid perut.

Perubahan gaya hidup dan pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas jangkitan Helicobacter Pylori?

Mengikut petua di bawah ini boleh membantu anda mencegah keadaan ini:

Basuh tangan anda selepas anda menggunakan bilik mandi dan sebelum anda menyediakan atau makan makanan. Ajar anak anda untuk melakukan perkara yang sama

Elakkan makanan atau air yang tidak bersih

Jangan makan apa-apa yang tidak dimasak dengan teliti

Elakkan makanan yang disampaikan oleh orang yang tidak membasuh tangannya

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik tentang penyelesaian terbaik untuk anda.


Alami Leukemia, Kini Disahkan Positif COVID-19 - Ujian Berat Buat Anak Berusia 2 Tahun

Untuk mendapatkan lebih banyak info tentang coronavirus di Malaysia, sila dapatkannya
di sini
.

Wabak COVID-19 tidak mengenal usia. Seorang kanak-kanak berusia 2 tahun yang merupakan penghidap leukemia, kini disenaraikan sebagai antara individu positif jangkitan COVID-19.

Muhammd Fateh Aqil Mohd Nazmee, 2 tahun 4 bulan sepatutnya menjalani rawatan kemoterapi di Hospital Universiti Sains Malaysia (HUSM) Kubang Kerian. Namun berdasarkan ujian darah yang dilakukan, menunjukkan dia juga turut positif jangkitan COVID-19.

Berita mendukacitakan tersebut telah mendapat lebih daripada 900 perkongsian daripada netizen dikongsikan melalui Facebook Persatuan Sokongan Anak-anak Kanser (Pesona).

Pihak Pesona memohon individu awam untuk mendoakan kesihatan adik Fateh agar kuat untuk berjuang melawan penyakit serta wabak COVID-19 yang dihadapinya.

Di Malaysia, berikut statistiknya:

[covid_19]

Peningkatan kes

Kes jangkitan COVID-19 yang melanda negara semakin meningkat. Pastinya situasi ini adalah 1 keadaan yang serius dan memaksa Kerajaan Malaysia untuk memanjangkan lagi tempoh Perintah Kawalan Pergerakan (PKP) sehingga 14 April 2020.

Jika anda adalah merupakan individu yang bertanggungjawab, pastinya anda
dapat memahami dan boleh mengikuti PKP yang telah diisytiharkan
. Hentikan sikap keras kepala dan mementingkan diri sendiri dengan mengabaikan perintah yang dikeluarkan. #StayAtHome

Dalam masa yang sama, anda boleh membantu mengekang penularan wabak dan peningkatan kes dengan mengutamakan aspek penjagaan kebersihan diri setiap hari.

Berdasarkan langkah saranan Pusat Kawalan Dan Pencegahan Penyakit (CDC), setiap individu harus:

Menjadikan amalan mencuci tangan dengan sabun sebagai tabiat harian,
 penggunaan gel pembersih tangan dengan sekurang-kurangnya 60% jumlah alkohol turut membantu

Mengelakkan sentuhan dengan individu bergejala atau tidak sihat

Kerap mencuci permukaan peralatan serta barangan di rumah.

Sekiranya tidak perlu, bataskan pergerakan keluar rumah. Sikap tidak peduli dan keluar tanpa urusan boleh mengakibatkan anda terdedah kepada jangkitan. Adakah ini yang anda mahukan?

Jika ada berasakan diri
mungkin mempunyai simptom jangkitan, hubungi pihak hospital bagi mengetahui protokol yang perlu anda ikuti.
 Jangan main terjah sahaja, okay?

Semasa ujian saringan,
 jangan sorokkan sebarang maklumat berkaitan yang perlu diketahui, seperti jika anda mempunyai sejarah perjalanan ke luar negara
atau kontak dengan individu bergejala atau positif jangkitan COVID-19.

Baca juga:

[mc4wp_form id=’115319″]

Jalankan tanggungjawab

Setiap lapisan masyarakat,
tanpa mengira usia, bangsa mahupun warna kulit perlu memainkan peranan dalam mengekang dan membendung penularan wabak COVID-19
.

Bataskan pergerakan anda, jaga kebersihan diri dan
 lakukan kuarantin diri di rumah jika tidak sihat walaupun tidak berkaitan dengan simptom coronavirus
.

Wabak COVID-19 tidak akan dapat dikawal jika setiap individu masih dengan sikap tidak ambil peduli dan hanya memikirkan tentang diri sendiri. #kitajagakita

#HelloHealthGroup, #HelloDoktor, #HelloHealthCoronaVirus

Baca juga:

Cegah Penularan COVID-19, Sarawak Buka Klinik Khas Rawat Penyakit Pernafasan

Berita Baik, Ujian Pertama Vaksin COVID-19 Pada Manusia Sudah Bermula!

195 Tempat Dilanda Wabak COVID-19, Sila Kuarantin Diri Jika Pernah Ke Tempat Ini #StayAtHome

JANGAN PANIK! Ini 5 Tip Untuk Tempuhi Wabak COVID-19 Pandemik Sepanjang Tahun 2020

89 Rakyat Malaysia Yang Bakal Pulang Dari Himpunan Tabligh Sulawesi Akan Dikuarantin Mandatori


Adakah Autisme boleh Sembuh?

Semakin hari semakin ramai kanak-kanak didiagnosis menghidap autisme. Kanak-kanak yang mempunyai autisme mungkin mempunyai masalah berkomunikasi dan berinteraksi dengan orang lain, menjadikannya sukar bagi mereka untuk menjalani kehidupan normal. Ibu bapa kepada kanak-kanak ini mungkin tertanya-tanya sama ada terdapat rawatan yang boleh menyembuhkan keadaan ini.

Apakah itu autisme?

Autisme, juga dikenali sebagai Autism Spectrum Disorder (ASD), merupakan ketidakupayaan perkembangan saraf yang menjejaskan fungsi otak. Kanak-kanak autisme mungkin kelihatan normal tetapi cara mereka berkomunikasi, berinteraksi, belajar atau perilakunya mungkin berbeza. Keupayaan mereka berfikir atau menyelesaikan masalah boleh menjadi sangat luar biasa ataupun perlu dibantu. Sesetengah kanak-kanak boleh menjalani kehidupan seharian tanpa dibantu, tetapi terdapat juga yang memerlukan bantuan.

Kanak-kanak autisme kelihatan seperti mereka hidup di dalam dunia mereka sendiri dan mereka tidak peduli kepada orang sekeliling mereka. Mereka perlu untuk bersendirian. Mereka mempunyai masalah komunikasi tanpa verba. Mereka tidak menyedari apabila orang lain sedang bercakap dengan mereka. Mereka suka bergaul tetapi mereka tidak tahu cara untuk bermain atau bercakap dengan orang di sekeliling. Mereka tidak dapat memahami fikiran dan perasaan orang lain.  Dan mereka mungkin akan mengulangi perbuatan tertentu tanpa berhenti.

Adakah autisme boleh disembuhkan?

Sebenarnya, tiada rawatan yang boleh menyembuhkan autisme. Masih tiada rawatan yang boleh merawat simptom terasnya. Kanak-kanak autisme harus meneruskan kehidupan dengan autisme sepanjang hayat mereka. Meskipun begitu, terdapat rawatan yang boleh membantu menjadikan kehidupan pesakit autisme menjadi lebih baik. Mereka boleh menjadi lebih baik dengan penjagaan yang sempurna.

Adakah terdapat sebarang rawatan terhadap autisme?

Walaupun autisme merupakan penyakit sepanjang hayat dan tidak boleh disembuhkan, terdapat terapi dan ubat-ubatan yang boleh mengurangkan simptom autisme dan menyokong keupayaan pesakit untuk menjalankan aktiviti seharian.

Kanak-kanak mungkin bertindak balas terhadap rawatan dalam cara yang berbeza. Demikiannya, ia adalah penting untuk mendapatkan bantuan daripada golongan profesional (doktor, pakar kanak-kanak) untuk memastikan rawatan yang diberikan adalah bermanfaat, dan tidak mendatangkan sebarang kemudaratan.

Dan sentiasa beringat, kanak-kanak autisme masih boleh dijangkiti penyakit lain, atau tercedera seperti kanak-kanak yang bukan autisme. Maka, mereka memerlukan perhatian terhadap tahap kesihatan seperti kanak-kanak lain.  Mereka perlu berjumpa dengan doktor dan doktor gigi mengikut jadual. Walaupun begitu, simptom autistis ini mungkin akan menjadi penghalang. Sebagai contohnya, mereka tidak mahu bercakap dengan doktor, atau mereka tidak boleh duduk dengan tenang di atas kerusi doktor gigi. Di dalam kes sebegini, kesihatan mental dan fizikal haruslah dipantau.

Tiada rawatan penyembuhan terhadap autisme tetapi rawatan awal adalah berkesan untuk mengurangkan simptom autisme, membantu kanak-kanak autisme belajar kemahiran baru untuk mengatasi kesukaran yang dihadapi mereka. Diagnosis dan rawatan haruslah dilakukan secepat mungkin.


Ujian Beban HIV

Definisi

Apakah itu ujian beban virus HIV?

Sejenis ujian untuk mengukur bilangan virus HIV (human immunodeficiency virus) di dalam darah. Beban virus pertamanya diukur apabila anda didiagnosis menghidapi jangkitan HIV. Bacaan pertama ini menjadi garis pangkal, dan bacaan beban virus di masa akan datang akan dibandingkan dengan garis pangkal. Memandangkan beban virus boleh berubah dari hari ke hari, kecenderungannya dari masa ke semasa digunakan untuk menentukan jika jangkitan tersebut semakin teruk. Jika beban virus anda menunjukkan kenaikan yang berterusan dalam beberapa bacaan, ia bermakna bahawa jangkitan semakin teruk. Jika kecenderungan beban virus berkurang dalam beberapa bacaan, ini bermakna jangkitan semakin pulih.

Beban virus diukur menggunakan salah satu dari 3 jenis ujian yang berbeza:

Reverse-transcriptase polymerase chain reaction (RT-PCR) test

Branched DNA (bDNA) test

Nucleic acid sequence-based amplification (NASBA) test

Ujian-ujian ini menyukat bacaan bahan genetik (RNA) virus HIV di dalam darah. Tetapi setiap ujian memberikan keputusan dengan cara yang berbeza. Oleh itu, sangat penting untuk menggunakan ujian yang sama dari masa ke semasa.

Mengapa ia dijalankan?

Waktu-waktu berbeza yang anda perlukan ujian ini:

Sejurus selepas diagnosis. Ini memberikan sesuatu yang disebut sebagai bacaan garis pangkal. Bacaan akan datang boleh dibandingkan dengannya.

Setiap 2 ke 8 minggu dari permulaan rawatan atau dari waktu perubahan pada rawatan. Ini membantu dalam menilai keberkesanan ubat.

Setiap 3 ke 6 bulan atau seperti yang diarahkan oleh doktor untuk melihat keberkesanan rawatan.

Doktor mungkin mengambil kira bacaan beban virus anda bersama kiraan CD4+ untuk membuat keputusan bila terapi antiretroviral patut dimulakan.

Perkara yang perlu anda tahu sebelum ujian

Apa yang anda perlu tahu sebelum menjalani ujian ini?

Keputusan ujian dari metod-metod yang berbeza (RT-PCR, bDNA, NASBA) untuk menyukat beban virus tidak boleh ditukar ganti. Ini menjadikan ia penting untuk menggunakan metod yang sama pada setiap kali sukatan.

Keputusan beban virus yang tidak dapat dikesan bukan bermakna darah anda sudah bebas virus HIV. Ia bermakna bilangan virus HIV di dalam darah anda terlalu sedikit untuk dikesan oleh ujian tersebut. HIV masih boleh menjangkiti orang lain walalupun beban virus tidak boleh dikesan.

Ujian beban virus tidak digunakan secara rutin untuk mendiagnosis HIV. Sebaliknya, ujian antibodi HIV yang digunakan untuk tujuan ini.

Ujian beban virus HIV menggunakan metod PCR adalah luar biasa sensitif sehingga boleh memberikan keputusan positif palsu.

Terdapat beberapa metod untuk menguji beban virus; keputusannya tidak boleh ditukar ganti. Jadi, amat penting untuk menggunakan metod yang sama setiap kali sukatan.

Ketahui apa yang berlaku

Apakah persediaan ujian ini?

Tiada persediaan yang khusus.

Apa yang berlaku ketika ujian ini?

Doktor akan membersihkan kawasan kecil di lengan atau siku anda menggunakan pengelap antiseptik atau pad alcohol. Dalam sesetengah kes, pembalut elastik akan dililit mengelilingi bahagian atas lengan anda untuk meningkatkan aliran darah. Ini akan membuatkan lebih mudah untuk mengambil darah dari vena anda.

Kemudian, lengan anda akan dicucuk dengan jarum ke dalam vena. Satu tiub akan dilekatkan pada jarum untuk mengumpul darah.

Apabila darah telah diambil, doktor akan mengalihkan jarum tersebut. Kemudian, doktor akan meletakkan swab kapas dan pembalut untuk menghentikan sebarang pendarahan di kawasan jarum dicucukkan.

Apa yang berlaku selepas ujian ini?

Anda akan dijadualkan untuk mendapatkan keputusan ujian. Doktor anda akan menjelaskan makna keputusan ujian. Sila ikut sebaiknya arahan doktor anda.

Memahami keputusan

Apa maksud keputusan saya?

Keputusan mengambil masa sehingga 2 minggu untuk siap.

Bacaan normal yang disenaraikan di sini–dinamakan julat rujukan–hanyalah sebagai panduan. Julat ini berbeza dari satu makmal ke makmal yang lain dan bergantung kepada metod yang digunakan (RT-PCR, bDNA, NASBA). Makmal anda mungkin mempunyai julat berbeza untuk bacaan normal. Laporan makmal anda seharusnya mengandungi julat yang digunakan oleh makmal tersebut. Doktor juga akan menilai bacaan anda bergantung kepada kesihatan anda dan faktor-faktor lain. Ini bermakna bacaan di luar bacaan yang disenaraikan normal mungkin masih normal bagi anda atau makmal anda.

Keputusan beban virus dilaporkan sebagai bilangan salinan HIV dalam mililiter (salinan/mL). Setiap virus dipanggil “salinan” kerana HIV membiak dengan membentuk salinan dari dirinya (replikasi).

Beban virus

Normal:
HIV tidak dikesan di dalam darah.

Abnormal:
HIV dikesan di dalam darah. Doktor akan membandingkan bacaan terkini anda dengan bacaan-bacaan sebelumnya.

Jika beban virus anda menunjukkan kenaikan yang berterusan dalam beberapa bacaan, ia bermakna bahawa jangkitan semakin teruk. Jika kecenderungan beban virus berkurang dalam beberapa bacaan, ini bermakna jangkitan semakin pulih.

Julat normal bagi ujian ini mungkin berbeza bergantung kepada makmal dan hospital. Sila berbincang dengan doktor anda tentang apa-apa persoalan yang anda ada berkenaan keputusan ujian anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Masih Amal 2 Tabiat Buruk Ini Sebab Tak Tahu Sedang Hamil, Ia Amat BAHAYA!

Tabiat buruk ketika hamil seperti menghisap rokok dan meminum alkohol dipercayai mungkin boleh menyebabkan
kanser dan banyak lagi masalah kesihatan utama
.

Pengambilan dua benda ini semasa anda mengandung boleh menjadi punca kepada masalah serius yang
 memberi kesan kepada kesihatan kedua-dua ibu dan juga anak
.

Ini kerana ia mengandungi pelbagai kandungan bahan kimia yang berbahaya!

Jadi, adalah jalan yang terbaik jika anda boleh mengelakkan kedua-dua amalan ini dengan secepat mungkin sebaik sahaja anda mengandung.

Tabiat buruk ketika hamil #1. Rokok

Menghisap rokok adalah amalan yang amat mudah
menyebabkan masalah kesuburan
 pada setiap individu tanpa kira lelaki atau wanita.

Wanita yang merokok mempunyai tahap kesukaran lebih tinggi untuk mengandung berbanding dengan wanita yang tidak merokok.

Jika si ibu merokok namun tidak menyedari
 dirinya sedang hamil, ini boleh menyebabkan pelbagai masalah kesihatan kepada si ibu dan juga bayi.

Bayi anda mungkin lahir dengan berat badan yang rendah, walaupun selepas kehamilan cukup bulan. Amalan merokok boleh melambatkan tumbesaran bayi sebelum dan selepas kelahiran.

Bayi anda juga boleh lahir lebih awal
 (kelahiran pramatang). Bayi pramatang selalunya akan mengalami masalah kesihatan yang serius.

Merokok juga boleh menyebabkan kerosakan pada paru-paru atau juga otak bayi. Kerosakan ini boleh terus berkembang sehingga alam kanak-kanaknya.

Merokok meningkatkan risiko anda mendapat pendarahan abnormal semasa mengandung atau selepas kelahiran. Ini boleh meletakkan kedua-dua ibu dan bayi dalam bahaya.

Merokok juga menggandakan risiko kecacatan kelahiran bayi anda, termasuklah masalah klef pada bibir bayi. Jika ini berlaku, bayi anda mungkin memerlukan pembedahan.

Tabiat buruk ketika hamil #2. Alkohol

Wanita yang merancang untuk mengandung atau sedang mengandung disarankan
untuk tidak mengambil sebarang alkohol
 untuk memastikan risiko kesihatan pada bayi adalah rendah.

Jika anda minum alkohol, minuman ini akan cepat masuk melalui tubuh anda dan sampai kepada bayi anda. Bayi memecahkan alkohol agak perlahan.

Ini akan menggandakan risiko keguguran dan mati semasa lahir.

Ibu hamil yang minum walau hanya sedikit alkohol dalam masa seminggu adalah lebih cenderung mendapat anak yang menunjukkan kelakuan agresif dan bermasalah, berbanding dengan wanita hamil yang tidak mengambil alkohol.

Kesan yang lebih teruk daripada pengambilan alkohol
 adalah sindrom alkohol fetal (FAS), ciri-ciri muka yang tidak normal, kecacatan jantung, dan kerosakan kepada sistem saraf pusat (kecacatan intelektual, kelewatan dalam perkembangan fizikal, masalah penglihatan dan pendengaran, dan pelbagai lagi masalah tingkah laku).

Konklusinya?

Tabiat mengambil rokok dan alkohol sudah pasti boleh menyebabkan kesan kesihatan yang amat negatif, terutamanya buat wanita yang sedang hamil.

Sebagai kesimpulan, adalah lebih baik untuk anda berhenti merokok dan mengambil alkohol sebelum anda hamil atau jika anda sudah bersedia untuk hamil.

Masih belum terlambat untuk anda menghentikan
 tabiat buruk ketika hamil ini wahai wanita!


Kesilapan Biasa yang Dilakukan Oleh Ibu Hamil

Kebanyakan ibu hamil terutamanya yang sedang hamil pertama kali, akan melakukan kesilapan semasa kehamilan. Walaupun anda sudah bersedia dengan semua aturan makanan atau senaman, anda masih berpotensi untuk melakukan kesilapan. Ikuti artikel ini untuk mengetahui lebih lanjut mengenai kesilapan biasa yang dilakukan oleh ibu hamil.

Makan dalam kuantiti yang banyak

Makan dalam kuantiti yang banyak kononnya untuk anda dan juga bayi bukanlah idea yang baik. Mempunyai berat badan yang berlebihan akan menyumbang kepada pelbagai masalah kesihatan yang lain. Anda cuma perlu untuk mengambil sekurang-kurangnya 300 kalori daripada pengambilan yang normal bagi memastikan kandungan anda membesar dengan baik. Sentiasa amalkan pengambilan buah-buahan, sayur-sayuran, kekacang, telur serta selalu pastikan anda dalam keadaan berhidrasi.

Pengambilan ubat-ubatan

Pengambilan ubat-ubatan mahupun sesetengah rawatan kecantikan sebenarnya mampu menyebabkan ketidaknormalan pada bayi anda. Oleh itu, anda seharusnya tidak langsung mengambil sebarang ubat-ubatan semasa sedang hamil. Jika anda masih memerlukan sebarang pengambilan suplemen, berbincanglah terlebih dahulu dengan doktor. Dan jika anda mendapati berlakunya sebarang perubahan yang tidak dijangka pada badan anda, segera kembali berjumpa doktor untuk memeriksa dan menukar ubat-ubatan anda.

Kurang tidur

Kekurangan tidur akan menyebabkan keletihan. Sebagai ibu hamil, anda perlu mendapatkan tidur yang secukupnya untuk menghadapi perubahan hormon dan fizikal pada badan anda. Ini bertujuan menyediakan anda untuk menjalani proses kelahiran kelak. Namun harus diingatkan agar anda tidak terlebih tidur kerana ini hanya akan menyebabkan badan anda terbiasa dengan tabiat buruk ini dan berlarutan sehingga waktu selepas bersalin.

Tidak berbual dengan bayi dalam kandungan

Keletihan sememangnya tidak dapat dielakkan ketika anda sedang hamil. Namun begitu, anda tidak seharusnya mengabaikan bayi dalam kandungan anda. Sebaliknya, belailah perut anda secara lembut dan perlahan-lahan sambil berbual dengan bayi anda. Ini akan membantu anda dan bayi mengeratkan lagu hubungan anda berdua apabila bayi anda sudah lahir kelak.

Tidak makan makanan yang disukai

Sebagai contoh, jika anda seorang yang gemar makanan manis, tidak mengambil makanan yang mempunyai kandungan gula yang agak banyak akan menyebabkan anda berasa sangat tertekan. Sebenarnya, anda tidak perlu untuk mengelak terus makanan yang anda gemari sebaliknya anda hanya perlu mengurangkannya.

Tidak bersenam

Anda mungkin beranggapan bahawa anda sudah cukup melakukan senaman hanya dengan menaiki tangga di pejabat atau melakukan kerja-kerja rumah. Aktiviti-aktiviti ini adalah bagus untuk kesihatan anda namun ia adalah tidak mencukupi. Anda perlu melakukan senaman yang sebetulnya untuk mengelakkan tekanan, melancarkan perjalanan darah demi menyediakan tubuh badan anda untuk proses kelahiran dan menjamin perkembangan bayi. Berbincanglah terlebih dahulu dengan doktor anda berkenaan rancangan senaman anda untuk memastikannya selamat untuk dilakukan oleh ibu hamil.

Membuat keputusan terburu-buru

Melahirkan bayi merupakan suatu pengalaman yang sangat berharga. Oleh itu, fikir masak-masak sebelum memutuskan tempat kelahiran bayi dengan membuat senarai tempat kelahiran terbaik yang mudah untuk anda kunjungi.

Tidak menghadiri kelas berkaitan kehamilan

Jika anda merupakan seorang ibu yang hamil buat pertama kali, sila hadiri kelas-kelas yang mengajar anda berkenaan kehamilan dan kelahiran bayi. Kelas-kelas ini sangat membantu dalam memberi informasi kehamilan, penjagaan serta persiapan untuk bersalin.

Jika anda melakukan mana-mana kesilapan yang dinyatakan ini, jangan tertekan. Anda masih mempunyai masa untuk memperbaikinya sekaligus menyiapkan diri untuk proses kehamilan dan kelahiran yang lebih terjamin kelak.

Hello Health Group
 tidak menyediakan nasihat perubatan, diagnosis, atau rawatan.


Perasan Tak Kalau Anda Di Tempat Baru Atau Keseorangan, Susah Betul Nak Tidur! Ini Puncanya!

Tidur
 separa otak adalah merupakan salah satu keupayaan yang penting buat sebahagian binatang untuk menghindari bahaya. Walaupun kebolehan ini tampak lebih dramatik pada binatang, namun, tahukah anda bahawa manusia mempunyai kapasiti untuk meniduri separa otak walau tidak sehebat binatang? Ikuti artikel ini untuk penerangan selanjutnya.

Separa badan berjaga…

Jika anda merupakan seorang yang sering mengembara ke serata tempat, anda pasti biasa dengan situasi yang dipanggil
first night effect
. Ia merupakan keadaan di mana anda berasa penat walaupun mendapat rehat yang cukup di tempat asing. Tidak kira di mana anda berada, di hotel, di rumah tumpangan atau di dalam khemah, jika anda berada di tempat yang anda tidak biasa, anda akan letih berbanding dengan malam sebelumnya (di tempat yang anda biasa).

Kajian yang dibuat oleh Yuka Sasaki dan Takeo Watanabe telah mendapati hemisfera otak kiri dalam kalangan 11 orang subjek kajian tidak mendapatkan tidur yang cukup pada malam pertama. Subjek-subjek tersebut telah diarahkan untuk tidur dibawah pengimbas
neuroimaging
 bagi merakamkan gelombang otak ketika tidur. Hemisfera kiri mereka tidak menunjukkan pola gelombang sedalam hemisfera kanan namun pola gelombang ini kembali normal pada malam kedua apabila mereka diarahkan tidur di tempat yang sama.

Ini menunjukkan bahawa hemisfera kiri merupakan bahagian otak yang lebih aktif dalam mengesan perubahan persekitaran ketika tidur di tempat asing. Kajian ini diteruskan dengan 13 subjek yang baru bagi mengekalkan ketidakbiasaan dengan lokasi tidur. 13 subjek ini perlu menggunakan fon telinga yang akan menghantar signal yang sama diselitkan dengan satu signal asing. Ketika mereka sedar, signal asing tersebut akan merangsang hemisfera kanan namun apabila mereka tidur, signal tersebut memberi kesan lebih kepada hemisfera kiri.

Seperti 11 subjek yang pertama, rangsangan terhadap stimulasi asing tersebut kembali menjadi normal pada malam yang kedua.

Rehat tidak cukup kerana tidur berseorangan

Melalui kajian ini, kita boleh rumuskan bahawa otak kiri mempunyai kebolehan yang unik dalam memantau persekitaran yang asing bagi menghindarkan perkara yang merbahaya daripada berlaku.

Kalau kita gunakan tentera sebagai contoh, mereka perlu berjaga-jaga dalam mengawasi kawasan agar penceroboh atau musuh tidak menyerang. Namun tidur merupakan perkara asas yang perlu dijaga kerana tanpa tidur, badan akan menjadi lemah dan pemikiran akan menjadi lembab. Sewaktu tidur, perkara yang mempunyai potensi untuk mereka lebih berjaga-jaga adalah hemisfera otak kiri mereka. Kebolehan ini tidak boleh dibandingkan dengan kebolehan tidur separa otak yang dimiliki oleh binatang.

Sebagai contoh, ikan lumba-lumba, walau sewaktu tidur pun mereka perlu berenang ke permukaan air untuk mendapatkan oksigen. Tanpa tidur separa otak, mereka akan mati kelemasan. Manusia boleh dikatakan mempunyai kebolehan yang sederhana dalam konteks tidur separa otak. Kita masih tidur namun separa otak tidak tidur nyenyak.

Apabila anda selalu tidur bersama dengan isteri anda, anda akan mendapati bahawa tidur adalah lebih berkualiti bersama dengannya berbanding dengan jika anda tidur berseorangan (jika isteri anda terpaksa bekerja lebih masa dan sebagainya). Otak kiri anda akan mengesan sesuatu yang hilang di persekitaran anda dan ini akan membuatkan ia lebih aktif berbanding otak kanan.

Kesimpulan

Jangan rasa pelik jika anda berasa letih walaupun anda tidur di hotel lima bintang pada malam pertama anda melancong ke negara lain. Ini adalah proses fisiologikal yang direka secara semula jadi untuk memastikan anda berada di persekitaran yang selamat. Anda akan berasa lebih selesa pada malam kedua.


Pssttt... Rahsia Untuk Kurangkan Risiko Dapat Diabetes Jenis 2, Amalkan Pengambilan Serat!

Anda mungkin tidak begitu pasti apakah maksud serat yang sebenarnya. Tahukah anda, serat makanan boleh membantu mengurangkan risiko anda untuk mendapat diabetes jenis 2?

Ramai yang tidak tahu berkenaan manfaat serat ini. Ikuti kupasan lanjut di bawah ini.

Maksud serat makanan

Serat makanan adalah sejenis serat yang biasa dijumpai daripada sumber makanan seperti buah-buahan, sayur-sayuran, kekacang dan juga bijirin.

Serat juga lebih terkenal dengan fungsinya yang boleh mengelakkan masalah sembelit.

Namun tidak ramai yang tahu, serat juga berperanan dalam mengekalkan berat badan yang sihat selain menurunkan risiko untuk mengalami sakit jantung dan diabetes jenis 2.

Serat makanan tidak dapat dihadam atau dicerna oleh tubuh badan anda, tidak seperti protein, lemak dan karbohidrat yang boleh diserap tubuh.

Memandangkan serat ini tidak boleh dicerna, ia akan melalui perut anda, usus kecil dan usus besar sebelum keluar melalui tinja.

Terdapat 2 jenis serat iaitu serat larut dan serat tidak larut.

Serat larut adalah sejenis serat yang boleh melarut dalam air dan membentuk konsistensi seperti gel.

Ia boleh membantu merendahkan kolesterol darah dan juga paras glukosa dalam darah.

Serat larut biasa dijumpai daripada sumber seperti oat, kekacang, kacang pis, buah epal, buah-buahan sitrus dan barli.

Serat tidak larut pula ialah sejenis serat yang menggalakkan pergerakan sisa makanan atau tinja untuk melalui sistem penghadaman tubuh badan.

Bagi mereka yang berhadapan dengan masalah sembelit
, pengambilan serat semestinya memberikan kelegaan kepada mereka.

Antara sumber bagi mendapatkan serat tidak larut ini adalah seperti gandum bijirin penuh, bran, kekacang, dan sayur-sayuran seperti kentang dan juga bunga kubis.

Manfaat serat dalam mengurangkan risiko diabetes jenis 2

Satu kajian yang diterbitkan pada tahun 2019 menyatakan, pesakit yang mempunyai tekanan darah tinggi dan diabetes jenis 2 boleh mengurangkan risiko untuk terus mendapat penyakit tersebut jika mengambil diet pemakanan tinggi serat.

 Selain itu juga, melalui kajian selama 6 bulan tersebut, diet tinggi serat didapati
 telah mengurangkan beberapa faktor risiko penyakit kardiovaskular:

Pengurangan sebanyak 9% bagi kolesterol serum

Pengurangan sebanyak 23% bagi trigliserida

Pengurangan sebanyak 15% bagi tekanan darah sistolik

Pengurangan sebanyak 28% bagi puasa gula darah

Selain itu, pengambilan diet pemakanan yang tinggi kandungan serat juga boleh mengurangkan risiko penyakit kardio-metabolik.

Antara penyakit-penyakit kardio-metabolik termasuklah penyakit kardiovaskular, kerintangan insulin dan obesiti.

Selain itu, diet yang tinggi serat juga mengurangkan risiko anda untuk mendapat kanser kolorektal.

 Makanan yang tinggi kandungan serat larut mempunyai peranannya yang tersendiri dalam mengurangkan kolesterol darah.

Jika anda mengambil jenis makanan yang tinggi kandungan serat, ia boleh membantu anda mengawal berat badan anda.

 Ini kerana makanan yang tinggi kandungan serat sangat mengenyangkan perut selain kebanyakannya rendah nilai indeks glisemiknya (GI).

Apabila nilai GI sesuatu makanan tersebut rendah, ia membantu mengawal selera makan dan juga kurang memberikan kesan terhadap peningkatan paras gula dalam darah.

Cara untuk banyakkan pengambilan serat bagi mendapatkan manfaat serat

Anda tidak tahu bagaimana cara yang tepat untuk tambahkan serat dalam pemakanan anda? Ikuti trik ini:

Sarapan pagi. Apabila anda bersarapan, pilihlah jenis bijirin sarapan pagi yang tinggi kandungan serat. Pilih jenis produk yang tertera perkataan seperti bijirin penuh, bran atau serat pada pembungkusannya

Bertukar kepada jenis makanan tinggi serat.
Pilih beras yang lebih sihat seperti beras perang untuk dimakan. Pilih juga roti yang dihasilkan daripada bijirin penuh

Buat roti menggunakan tepung bijirin penuh. Gantikan tepung gandum biasa anda dengan menggunakan tepung gandum bijirin penuh. Anda juga boleh mencuba memasukkan oat dalam adunan roti dan kek anda

Makan banyak kekacang.
 Kacang seperti kacang pis, kacang tanah dan kacang kuda adalah antara jenis kekcang yang kaya dengan kandungan serat. Anda boleh cuba menambah pelbagai jenis kekacang ini dalam hidangan anda

Makan lebih banyak sayur dan buah. Sayur dan buah adalah antara jenis makanan kaya serat yang sangat murah. Selain serat, buah dan juga sayur kaya dengan pelbagai vitamin dan mineral yang diperlukan oleh tubuh

Gantikan snek yang sihat. Pilihlah snek sihat yang kaya serat sebagai hidangan snek anda. Anda boleh mengambil buah potong, salad, popcorn dan juga biskut bijirin penuh sebagai pilihan snek

Jangan lupa ambil air dengan banyak

Jika anda mengejar manfaat serat,
air minuman jangan sesekali dilupakan.

Sebanyak mana anda ambil jenis makanan yang kaya dengan serat, anda juga perlu memastikan bahawa anda ambil air minuman dengan kadar yang mencukupi.

Pengambilan serat yang banyak perlulah seiring dengan pengambilan air yang banyak untuk mengelakkan sembelit.

Kandungan air akan diserap oleh serat lalu menjadikan najis anda lebih lembut dan mudah untuk dikeluarkan.